text:
Golaýda geçirilen Ministrler Kabinetiniň mejlisinde Milli Liderimiz 1941-1945-nji ýyllaryň Beýik watançylyk urşunda gazanylan Ýeňişiň 73 ýyllygy mynasybetli uruş weteranlaryna, tylda edermenlik görkezip zähmet çekenlere we uruşda wepat bolan Watan goragçylarynyň ýan-ýoldaşlaryna sowgatlary gowşurmak hakyndaky Permana gol çekdi.
Milli Liderimiziň bu Permany Watan gahrymanlary bilen bilelikde, halkymyzy hem diýseň begendirdi. Sebäbi bu döwletimiziň diňe bir olaryň saglygy, ýaşaýyş-durmuş şertleriniň gowlandyrylmagy bilen baglanyşykly hemişe alada edýändiginden daşary, nesilleriň bagtyýar ýaşamagy üçin janyny aýaman Watan goran gahrymanlaryň hemişe sarpalanylýandygyny hem görkezýär.
Türkmenistanda her ýyl Ýeňiş güni, ählihalk baýramy hökmünde giňden bellenilýär. Şunuň bilen baglylykda, däp bolşy ýaly, bu senäniň hormatyna hem uruş weteranlaryna we uruşda wepat bolanlarynyň ýoldaşlaryna hormatly Prezidentimiziň adyndan dabaraly ýagdaýda pul we gymmat bahaly sowgatlar gowşurylýar.
Milli Liderimiziň nygtaýşy ýaly, türkmen halky Beýik Ýeňişiň gazanylmagy üçin mynasyp goşant goşupdyrlar. Bu söweşe nesilleriň parahatçylykly we abadan durmuşy, tutuş adamzadyň bagtly geljegi ugrunda gaýduwsyz söweşip, deňsiz-taýsyz gahrymançylygyň hem-de gaýduwsyzlygyň nusgasyny görkezdiler. Hormatly Prezidentimiz olaryň durmuşynyň geljekki nesiller üçin edermenligiň nusgasyna öwrülendigini aýdyp, şol ýyllaryň wakalary baradaky hakydany aýawly saklamagyň biziň borjumyz bolup durýandygyny nygtaýar.
Gahryman Arkadagymyzyň şeýle aladalary belent ynsanperwerligiň nusgasydyr. Ol şeýle hem ýurdumyzda her bir adamyň bagtyýar durmuşy, abadan ýaşaýşy, parahatçylygyň dabaralanmagy babatda edilýän işleriň bimöçberdigini subut edýär.
Köpetdag etrabynyň ýaşaýjysy Güljahan Ataýewa
«Ynsanperwerligiň belent nusgasy»
Golaýda geçirilen Ministrler Kabinetiniň mejlisinde Milli Liderimiz 1941-1945-nji ýyllaryň Beýik watançylyk urşunda gazanylan Ýeňişiň 73 ýyllygy mynasybetli uruş weteranlaryna, tylda edermenlik görkezip zähmet çekenlere we uruşda wepat bolan Watan goragçylarynyň ýan-ýoldaşlaryna sowgatlary gowşurmak hakyndaky Permana gol çekdi.


c: text/html

text:
SPORTUŇ PEDAGOGIKI ETIKASY
Ýazylan wagty: 16 мая 2018 Ýazan Mayichka
SPORTUŇ PEDAGOGIKI ETIKASY
Sport pedagogy we kollektiw. Pedagog sapagyň netijeliligini ilkinji nobatda düzgün-tertibi juda berk berjaý etmek arkaly gazanyp biler. Kollektiwe diňe ynsanperwer ýolbaşçylyk, türgenlere ýürekden dostlukly hem mähirli garaýyşlar, gatnaşyklar okuw-türgenleşik pursatlaryndan garaşylýan netijeleri bermäge ýardam berip biler. Öz işine çynlakaý çemeleşýän tälimçi özüne çekiji degişmeleri-de ulanyp biler, ýöne olar göwnedegiji äheňde bolmaly däldir. Sapak döwründe käbir türgenleriň ýerine ýetirýän maşklaryny deňeşdirmek hem garaşylýan netijeleri berip biler. Kiçigöwünlilik we sadalyk hakyky tälimçiniň häsiýetli taraplarynyň biridir. Ol öz şägirdiniň üstünligini öz şahsy abraýyna ýazmaýar, tersine, şowsuzlyk mahaly günäkäri gözlemeýär, özi onuň daşynda galmaýar. Tälimçiniň dogry yertibi, onuň kiçigöwünliligi we şägirtlerine hormaty sportdaky mertebesini galdyrýar. Çendenaşa mylaýymlyk hem gowşaklygyň alamatydyr. Kähalatlarda türgenlere temmi bermeli bolýar. Temmi bermek – täsir etmegiň güýçli görnüşleriniň biridir. Hakyky pedagog temmi bermegi örän seýrek ulanýar. Pedagog tälimçi öz şägirtlerine eminler bilen hiç haçan dawa etmeli däldigini öwran-öwran öwredýär, gaýtalaýar. Ine, şu zatlardan hem sportuň ädehedi (etiketi) gelip çykýar. Sportuň ädehedi (etiket) - edebi, düzgüni, kadasy näme? Islendik türgenleşikde, ýaryşda kesgitli tertip-düzgüni saklamaklyk; Öz wagtynda sapaga gelmeklik; Talap edilýän sport eşigini geýmek we tizara nyzama durmak; Sapaklary şadyýan salamlaşykdan başlamak; Duşuşykdan öň we soň iki topar hem biri-biriniň ellerini dostlarça gysmak Eminleri we garşydaşlary sylamak, hormatlamak; Adalatsyz gazanylan ýeňşe buýsanman, gowy netije görkezmek. Ussatlyk borjy we ahlak jogapkärçiligi. Sport pedagogy okuwçylary terbiýelemek maksady bilen olary hapa egin-eşikleri, köwşi, daralmadyk saçy bilen sapaga ýa-da ýaryşa goýberenok. Ol sallam-sajak eşikleriň, ütüklenmedik balakdyr köýnegiň, kirli hem hapa ýakalaryň, elýaglyklaryň, içki eşikleriň medeniýetsizlikden nyşandygyny, muggallyma goýulmaýan sarpany, dostlaryna, şol bir wagtyň özünde özüne goýulmaýan sarpany aňladýandygyny düşündirýär. Egin-eşik, onuň ykjamlygy, arassalygy, göze gelimliligi ynsanyň daş-töweregine, tebigata bolan gatnaşygyny aňladýar. Sport ädehedi haçan-da türgeniň ady tutulanda onuň ýerinden turmagyny we bir ädim öňe ätlemegini aňladýar. Haçan-da öz topary üçin ýa-da ýeňijisi üçin döwlet Senasy ýaňlananda gönelip, ykjam durmagy, döwlet Baýdagy galdyrylanda oňa öwrülip, şadyýan hem dabaraly durmagy, hormat münberinde gutlaglary salyhatly kabul etmegi aňladýar. Pedagog şeýle halatda baýrak alyjyny gutlamalydyr. Pedagogiki etikanyň iň esasy wezipeleriniň biri-de pedagoki borçdur. Borç – munuň özi adamzat jemgyýetiniň içki isleglerini ýerine ýetirýän ahlak mümkinçilikleridir. Borç bir tarapdan adamyň jemgyýetçilik isleglerini (Watan, halk, Prezident, jemgyýetiň ösmegi üçin arassa, çyn ýürekden zähmet çekmegi) aňladýan bolsa, beýleki tarapdan her bir adamyň özüne şahsy talabyny, jemgyýetiň aňly-düşünjeli talabyny ýerine ýetirmegi aňladýar. Ahlak jogapkärçiligi – bu etikanyň bir görnüşi bolup, jemgyýetiň ahlak talaplaryny häsiýetlendirýän hakyky ahlaklylygy aňladýar. Tälimçiniň ahlak jogapkärçiligi juda ýokarydyr. Ol şägirtleriniň diňe şu gününe däl, eýsem geljegine-de bagly bolup durýar. Munuň aňyrsynda pedagogiki ussatlyk, öz işine bolan ýokary başarjaňlyk durýar. Onuň üçin aýratyn, üýtgeşik zehin gerek däl. Haçan-da oňa kömek edenlerinde we onuň özüne talaby güýçli bolanda ol öz işiniň ussady bolýar. Ussat tälimçi elmydama täzeçillige ýykgyn edýär. Ol hiç haçan gazanylan, ýetilen sepgide razy bolmaýar. Elmydama täze zatlary adamyň aňyna ornaşdyrmaga ýardam berýänlere minnetdarlyk bildirýär. Tejribe we öz üstüňde ýadawsyz işlemeklik sport pedagogyny kämilleşen, öz işine ussat hünärmen edip taýýarlamaga ýarda
Okalan sany: 9 Jogaplar: ( 0 )

robotstxt: allowed

filter: keep


text:
Habarlar 13 fewral 2018
Ykdysadyýet
2017-nji ýylyň ýylýazgysy: Gurluşyk we elektroenergetika
Şol birwagtda ýurdumyzyň gurluşyk senagatynyň bäsdeşlige ukyplylygyny ýokarlandyrmak, önümçilik we ylmy-tehniki kuwwatyny güýçlendirmek, ýerli çig maldan taýýarlanylýan, daşary ýurtlardan getirilýän görnüşlerinden pes bolmadyk gurluşyk serişdeleriniň sanawyny artdyrmak, hojalygy dolandyrmagyň, şol sanda hususy işewürleriň gatnaşmagynda dolandyrmagyň netijeli usullaryny ornaşdyrmak ýaly möhüm wezipeler çözülýär.
Wakalaryň jümmüşinde
Türk kompaniýalary TOPH gaz geçirijisiniň taslamasynyň durmuşa geçirilmegine gatnaşmaga taýýar
Myhman wagt tapyp kabul edendigi üçin döwlet Baştutanymyza hoşallyk bildirip, türkiýeli işewürleriň Türkmenistan bilen hyzmatdaşlyk etmäge buýsanýandygyny belledi. Dürli ulgamlarda üstünlikli durmuşa geçirilen we häzirki wagtda amala aşyrylýan bilelikdäki taslamalar bu hyzmatdaşlygyň netijeli häsiýete eýedigine şaýatlyk edýär. Şunda Türkiýäniň işewür toparlary geljegi uly türkmen bazarynda eýeleýän orunlaryny berkitmäge gyzyklanma bildirýärler. Ýurdumyzda netijeli gatnaşyklar üçin ähli şertler, şol sanda amatly maýa goýum ýagdaýy döredildi.
Ylym
Gyşda Bathyz goraghanasynyň işgärleri keýikleriň we aýraklaryň toplanýan ýerlerine ot –iým daşaýarlar
ХIII asyr syýahatçylarynyň bellemegine görä, bu ýeriň sümme tokaýyndan birnäçe günläp ýol aşylýan eken. Gynansagam, häzir orta asyrlar tokaýynyň ösümlikleri ýok. ХIХ asyryň ahyrynda bu ýerde işlän botanikaçylar hem Bathyzyň ösümliklerine biziň häzirki görýän durkumyzda duşupdyrlar. Bu ýeriniň howasy has tapawutly iki hilli—gurak we ygally bolup, ol Orta deňiz tipine degişlidir. Birinji möwsüm maýdan oktýabra, ikinjisi oktýabrdan maý aýyna çenli dowam edýär. Bu ýeriň tomsy Garagumyň golaýdaky sebitlerindäkiden has maýyl, gyşy gazaply bolýar. Birnäçe ýyldan bir gezek ýigrimi gradus aýaz bolýar. Ýerde gar 10 günden artyk ýatmaýar, ýöne kä ýyllarda ol bir aýa çenli eremeýär.
Jemgyýet
Türkmenabadyň halkara aeroportunyň gurluşygy tamamlandy
Gündogar sebitiň administratiw merkeziniň täze awiaulag toplumyny “Gündogdy” hojalyk jemgyýeti bina etdi, ol şäherden 13 kilometr uzaklykda Aşgabat-Türkmenabat gara ýolunyň we Aşgabat-Kerki demir ýolunyň golaýynda ýerleşýär. Şeýlelikde, Lebap welaýatynda iri ulag ulgamy kemala geldi, ol sebitiň ilatyna hyzmatyň derejesini has-da ýokarlandyrar hem-de halkara we ýerli ugurlarda ýurdumyzyň raýat awiasiýasynyň mümkinçiliklerini giňelder.
Sport
Olimpiýa şäherjiginde boks boýunça Türkmenistanyň çempionaty badalga aldy
Ýaryşlara erkekleriň we zenanlaryň arasynda on agram derejesinde paýtagtymyzdan we welaýatlardan türgenleriň jemi ýüze golaýy gatnaşýar.
Sport
AFK-2018 Kubogy ugrundaky 2-nji saýlama tapgyrynyň çäklerinde «Ahal» Täjigistanyň «Hujand» toparyny ýeňdi
Duşuşygyň başyndan biziň futbolçylarymyz artykmaçlygy öz eline alyp, garşydaşyň derwezesiniň alkymynda yzygiderli hüjümleri alyp bardylar. Ahallylaryň ýiti hüjümleri täjigistanly futbolçylaryň howply pursatlary sowmaga synanyşmaklary bilen, yzygiderli ýalňyşmagyna alyp bardy. Oýnuň 17-nji minutynda myhmanlaryň goragçysynyň ýalňyşlygy netijesinde on bir metrlik jerime urgusy bellenildi. Myrat Annaýew dürs urgy bilen pökgini derwezäniň burçuna salmagy başardy.


text:
TÜRKMENISTAN – PARAHATÇYLYK, HOŞNIÝETLILIK, DÖREDIJILIK PIKIRLERINIŇ MEKANY
TÜRKMENISTAN – PARAHATÇYLYK, HOŞNIÝETLILIK, DÖREDIJILIK PIKIRLERINIŇ MEKANYGeçen hepde Türkmenistanyň Prezidenti Gurbanguly Berdimuhamedowyň daşary syýasy üstünlikleri bilen diňe ýurdumyzyň däl-de, eýsem, dünýä bileleşiginiň taryhyna hem girer, olar Garaşsyz, Bitarap Watanymyzyň hem-de milli Liderimiziň halkara giňişlikde aýratyn abraýyna şaýatlyk edýär.
Şeýlelikde, Birleşen milletler guramasynyň Baş Assambleýasynyň 2018-nji ýylyň 12-nji aprelinde bolan 72-nji maslahatynyň 82-nji mejlisinde her ýylyň 3-nji iýunynda belleniljek “Bütindünýä welosiped güni” hem-de “Birleşen milletler guramasynyň we Araly halas etmegiň Halkara gaznasynyň arasyndaky hyzmatdaşlyk” atly Kararnamalar biragyzdan kabul edildi. Olaryň taslamalary milli Liderimiziň başlangyjy bilen işlenilip taýýarlanyldy.
Bu hoş habar hormatly Prezidentimiz Gurbanguly Berdimuhamedowyň parahatçylyk söýüjilik we hoşniýetli goňşuçylyk, häzirki döwrüň möhüm wezipelerini çözmekde gyzyklanma bildirýän döwletler hem-de abraýly halkara guramalar bilen işewür hyzmatdaşlyk ýörelgelerine esaslanýan syýasatynyň parahatçylygy, döredijiliklidigi we üstünlikliligi üçin halkymyzyň buýsanjyny has-da artdyrdy. Bu syýasat Merkezi we dünýäde geosyýasy deňagramlylygy, parahatçylygy we durnuklylygy saklamagyň möhüm şerti bolup çykyş edýär.
Türkmen döwlet habarlar agentligi


text:
Türkmenistanyň Prezidentiniň ýurdumyzy bagy-bossanlyga öwürmek baradaky syýasatyny durmuşa geçirmek, halkyň arasynda sagdyn durmuşy wagyz etmek, ýerlerde arassaçylyk we abadanlaşdyryş işleriniň köpçülikleýin geçirilmegini gazanmak hem-de şäherleriň, etraplaryň, şäherçeleriň we obalaryň arassaçylygyny has-da gowulandyrmak maksady bilen, welaýatymyzyň häkimi ýörite karar kabul etdi.
Resminama laýyklykda 2018-nji ýylyň 1-nji martyndan 1-nji maýyna çenli welaýatyň çäklerinde arassaçylyk we abadanlaşdyryş çärelerini geçirmek hem-de bag ekmek boýunça iki aýlyk ýowar yglan edildi we her hepdäniň şenbe güni ýowar güni diýlip bellenildi.
Şäherleriň we etraplaryň häkimleri, geňeşlikleriň Geňeşiniň arçynlary, ähli edara-kärhanalaryň ýolbaşçylary raýatlaryň iki aýlyk ýowara işeňňir gatnaşmaklaryny we şu aşakdaky çäreleriň geçirilmegini:
-ilatyň arasynda arassaçylyk we abadanlaşdyryş çärelerini geçirmek barada düşündiriş işleriniň we duşuşyklaryň geçirilmegini;
-raýatlaryň özleriniň ýaşaýan jaýlarynyň daş-töwereginde, howlularynda, melleklerinde, kärende ýerlerinde arassaçylyk we abadanlaşdyryş işlerini geçirmeklerini;
-seýilgählerde, bazarlarda, edara-kärhanalarda, gonamçylyklarda hem-de olaryň daş-töwereklerinde, köçelerde we ýanýodalarda arassaçylyk, abadanlaşdyryş, abatlaýyş işleriniň geçirilmegini;
-baglaryň ekilmegini we agaçlaryň timarlanmagyny;
-köçeleriň we seýilgähleriň talabalaýyk yşyklandyrylmagyny üpjün etmelidirler.
Şäherleriň we etraplaryň häkimleri, geňeşlikleriň Geňeşiniň arçynlary şäherleriň we etraplaryň çäklerinde geçirilýän arassaçylyk, abadanlaşdyryş çärelerini yzygiderli gözegçilikde saklap, şäherlerde we etraplarda «Nusgalyk şäherçe», «Nusgalyk oba», «Nusgalyk jaý», «Nusgalyk mekdep», «Iň gowy saglyk öýi», «Iň gowy kärhana» diýen bäsleşikleri guramalydyrlar we bäsleşikde üstün çykanlary baýraklar bilen höweslendirmelidirler.
Welaýat Jemagat hojalygy birleşigi iki aýlyk ýowaryň dowamynda dürli zir-zibilleriň aýrylmagyny, arassalaýjylaryň we ulaglaryň öndürijilikli işlemegini ýola goýmalydyr.
Guduzlama keseliniň öňüni almak maksady bilen, welaýat Jemagat hojalygy birleşigi, welaýat Arassaçylyk we keselleriň ýaýramagyna garşy göreşmek gullugy hem-de geňeşlikleriň Geňeşiniň arçynlary eýesiz itleri, pişikleri tutmak we ýok etmek boýunça toparlary döretmelidirler. Toparlaryň päsgelçiliksiz işlemekleri üçin degişli gulluklar bilen ylalaşyp, olary zerur bolan enjamlar bilen üpjün etmelidirler.
Welaýat alyjylar jemgyýetleriniň birleşigi, «Daşoguz» döwlet lomaý-bölekleýin söwda firmasy söwda, jemgyýetçilik iýmiti nokatlarynda we daýhan bazarlarynda arassaçylyk we abatlaýyş çärelerini geçirmeli hem-de söwda nokatlaryny tomus möwsümine taýýarlamalydyrlar.
Şäherleriň, etraplaryň häkimleri, welaýatyň Polisiýa müdirligi, welaýat Arassaçylyk we keselle- riň ýaýramagyna garşy göreşmek gullugy, geňeşlikleriň Geňeşiniň arçynlary iki aýlyk ýowaryň dowamynda geçirilmeli çäreleriň meýilnamasyny düzmelidirler we onuň doly ýerine ýetirilmegini üpjün etmelidirler.
Welaýat Saglygy goraýyş müdirligi raýatlaryň saglygyny goramakda arassaçylygyň ähmiýeti barada halkyň arasynda wagyz-nesihat çärelerini guramalydyr.
Türkmenistanyň Demokratik partiýasynyň welaýat komiteti, Türkmenistanyň Agrar partiýasynyň welaýat komiteti, Türkmenistanyň Senagatçylar we telekeçiler partiýasynyň welaýat komiteti, Türkmenistanyň Kärdeşler arkalaşyklarynyň welaýat birleşmesi, Türkmenistanyň Magtymguly adyndaky Ýaşlar guramasynyň welaýat geňeşi arassaçylyk we abadanlaşdyryş işleriniň iki aýlyk ýowaryna halk köpçüliginiň işeňňir gatnaşmaklary boýunça ilat arasynda wagyz-nesihat işlerini geçirmelidirler we habar beriş serişdelerinde çykyşlary guramalydyrlar.
Iki aýlyk ýowaryň dowamynda geçirilen çäreler baradaky maglumatlary welaýat gazetinde çap etmeklik «Daşoguz habarlary» gazetiniň redaksiýasyna, teleýaýlymlarda görkezmeklik Türkmenistanyň telewideniýe, radiogepleşikler we kinematografiýa baradaky döwlet komitetiniň welaýatlardaky Teleradio studiýalarynyň Daşoguz welaýat teleradio studiýasyna tabşyryldy.
Şäher we etrap häkimlikleri iki aýyň dowamynda arassaçylyk we abadanlaşdyryş işleriniň iş meýilnamalary esasynda geçirilýän çäreler barada goşunda laýyklykda, hepdelik we aýlyk maglumatlaryň aýratynlykda welaýat häkimligine hat üsti bilen berilmegini üpjün etmelidirler.
Şu kararyň ýerine ýetirilişine gözegçilik etmek welaýat häkiminiň orunbasarlaryna tabşyryldy.


text:
5 Mayıs 2016 Perşembe
Türkmenistanyň Prezidenti Aziýanyň Olimpiýa Geňeşiniň Ýolbaşçysyny Kabul Etdi
Türkmenistanyň Prezidenti Gurbanguly Berdimuhamedow Aziada-2017-niň başlanmagyna 500 gün galmagy mynasybetli dabaralara gatnaşmak üçin ýurdumyza gelen Aziýanyň Olimpiýa Geňeşiniň (AOG) prezidenti şeýh Ahmad Al-Fahad Al-Sabahy kabul etdi.
Sport baýramçylygy tamamlanandan soň, paýtagtymyzdaky Olimpiýa şäherjiginde geçirilen duşuşygyň öňüsyrasynda hormatly Prezidentimiz we AOG-nyň ýolbaşçysy bilelikde bu täsin sport toplumyny gözden geçirdiler hem-de bu ýerde alnyp barylýan işler bilen tanyşdylar.
Bu ägirt uly taslamanyň durmuşa geçirilmegi ýurdumyzda ýokary netijeler sportuny hem-de Olimpiýa hereketini mundan beýläk-de okgunly ösdürmäge, sport döwleti hökmünde Türkmenistanyň halkara abraýyny pugtalandyrmaga ýardam etmelidir. Milli Liderimiz Gurbanguly Berdimuhamedowyň başlangyjy boýunça döredilýän täsin toplum özüne sport we beýleki düzümleriň desgalarynyň 30-dan gowragyny birleşdirýär.
Şol desgalaryň biri-de şäherjigiň giň meýdanyny gurşap alan hem-de sport desgalaryny öz aralarynda baglanyşdyrýan, uzynlygy 5 müň 180 metre barabar bolan monorels ýoludyr. Onuň geçýän ugrunda özboluşly bezelen, göwnejaý enjamlaşdyrylan menzilleriň ençemesi göz öňünde tutuldy. Häzirki wagtda ulagyň şeýle görnüşi dürli ýurtlarda giňden ulanylýar. Ýerden belentde çekilýän şeýle polat ýollaryň esasy artykmaçlyklarynyň biri-de olaryň ýeriň üstünden hereket edýän ulaglar üçin hiç hili päsgelçilik döretmeýändigi we şunuň bilen birlikde, ýolagçylar üçin örän amatlydygy bilen baglanyşyklydyr.
Hormatly Prezidentimiz AOG-nyň ýolbaşçysy bilen bilelikde monorelsli otluda Olimpiýa şäherjiginiň tutuş çägi boýunça geçip, onuň desgalaryny synladylar we bu çägiň abadanlaşdyrylyşy bilen tanyşdylar. Sport toplumy bilen tanyşlygyň barşynda döwlet Baştutanymyzyň we myhmanyň ýanynda bu taslamany durmuşa geçirmegiň esasy potratçysy bolup durýan “Polimeks” türk kompaniýasynyň ýolbaşçysy Erol Tabanja hem boldy.
Sözüň doly manysynda, munuň şäherjigiň monorels ýolunda ilkinji gatnaw bolandygy bellärliklidir. Polat ýoluň belentliginden Aziada-2017-niň ýaryşlarynyň geçiriljek ýeri bolan bu iri sport toplumyna hem-de ak mermerli binalaryň köp sanlysyny özünde jemleýän we gün-günden gözelleşýän Aşgabada ajaýyp görnüş açylýar. Mälim bolşy ýaly, Olimpiýa şäherjiginiň gurluşygy üç tapgyrda amala aşyrylýar. Birinji we ikinji tapgyrlaryň gurluşyk işleri eýýäm tamamlandy, häzirki wagtda bolsa üçünji tapgyryň gurluşygy alnyp barylýar.
Şäherjigiň desgalarynyň uly sanawynda 45 müň orunlyk täze Olimpiýa stadiony, 6 müň orunlyk üsti ýapyk welotrek, sportuň başa-baş söweş hem-de beýleki görnüşleri boýunça ýaryşlary geçirmek üçin niýetlenen 5 müň we 15 müň orunlyk üsti ýapyk arenalar, 5 müň orunlyk üsti ýapyk ýeňil atletika desgasy, 5 müň orunlyk üsti ýapyk suw toplumy hem-de açyk suwda ýüzülýän howuz, degişlilikde her biri 4 müň hem-de 2 müň orunlyk üsti ýapyk we açyk tennis meýdançalary, 1 müň orunlyk münberli köpugurly sport meýdançasy hem-de sportuň toparlaýyn görnüşleri üçin niýetlenen açyk meýdançalar, şeýle hem kiçi we uly türgenleşik zallary bar.
Mundan başga-da, Olimpiýa şäherjiginiň düzümine lukmançylyk we dikeldiş merkezi, doping-gözegçilik merkezi hem-de halkara gepleşikleri alyp görkezmek we köpçülikleýin habar beriş serişdeleriniň wekilleriniň işlemegi üçin niýetlenen, zerur enjamlar bilen üpjün edilen merkez, işewürler merkezi, türgenler hem-de myhmanlar üçin kaşaň myhmanhanalar, beýleki degişli desgalar girýär.
Bu köpugurly toplumyň sport desgalarynyň ählisi halkara ölçeglerine hem-de häzirki zamanyň talaplaryna doly laýyk gelýär. Bir söz bilen aýdylanda, Oýunlary üstünlikli geçirmek hem-de geljekde şäherjigiň sport desgalarynda halkara ýaryşlaryny guramak üçin ähli zerur şertler döredilýär.
Bu köpugurly sport toplumynyň Köpetdagyň etegindäki ajaýyp künjekde ýerleşmeginiň özi hem onda amatly howa ýagdaýynyň bolmagyny şertlendirýär. Munuň özi bolsa şeýle sport ýaryşlaryny geçirmekde möhüm şertleriň biri bolup durýar.
Olimpiýa şäherjigini synlamagyň barşynda döwlet Baştutanymyz myhmany toplumyň çäginde gurlan we bina edilýän desgalar, olaryň wezipesi hem-de aýratynlyklary bilen tanyşdyrdy. Şeýh Ahmad Al-Fahad Al-Sabah bu ýerde ýerine ýetirilen we geçirilýän işlere, olaryň hiline ýokary baha berip, hormatly Prezidentimiziň Aziada-2017-ä taýýarlyk görmäge we ony geçirmäge degişli meseleleri çözmäge oýlanyşykly çemeleşýändigini aýratyn belledi.
Nygtalyşy ýaly, milli Liderimiz Gurbanguly Berdimuhamedowyň ýolbaşçylygynda ýurdumyzda köpçülikleýin bedenterbiýe-sagaldyş hereketini ösdürmek, döwrebap sport düzümini döretmek, ýaşlary beden taýdan sagdyn hem-de bilimli adamlar edip ýetişdirmek işinde haýran galdyryjy üstünlikler gazanyldy. Döwlet Baştutanymyzyň bu ulgamda durmuşa geçirýän oňyn syýasaty özüniň aýdyň netijelerini berýär – türkmen sporty hil taýdan täze derejä çykýar, Türkmenistan abraýly halkara sport ýaryşlarynyň yzygiderli geçirilýän ýerine öwrülýär. Munuň özi bolsa ýurdumyzyň dünýä giňişliginde abraýynyň barha artýandygyna şaýatlyk edýär.
Olimpiýa şäherjigi bilen tanyşlyk tamamlanandan soň, hormatly Prezidentimiz Gurbanguly Berdimuhamedowyň we Aziýanyň Olimpiýa Geňeşiniň ýolbaşçysy şeýh Ahmad Al-Fahad Al-Sabahyň ikitaraplaýyn duşuşygy geçirildi.
Myhman Türkmenistana gelip görmek baradaky çakylygy hem-de şu günki dabaralara gatnaşmaga döredilen mümkinçilik üçin döwlet Baştutanymyza hoşallyk bildirip, AOG-nyň halkara sport hereketini ösdürmäge saldamly goşant goşýan Türkmenistan bilen däp bolan hyzmatdaşlygy giňeltmäge uly gyzyklanma bildirýändigini nygtady. Indiki ýyl Aşgabatda geçiriljek Ýapyk binalarda we söweş sungaty boýunça V Aziýa oýunlaryna taýýarlyk görmek babatda ýurdumyzda ýaýbaňlandyrylan giň möçberli taýýarlyk işleri hem munuň aýdyň subutnamasy bolup durýar. Bellenilişi ýaly, soňky ýyllarda Türkmenistan sport ulgamynda haýran galdyryjy üstünliklere eýe boldy. Munuň özi hormatly Prezidentimiz Gurbanguly Berdimuhamedowyň bu ugurda durmuşa geçirýän öňdengörüjilikli döwlet strategiýasynyň aýdyň netijesidir.
Pursatdan peýdalanyp, şeýh Ahmad Al-Fahad Al-Sabah şeýle hem milli Liderimizi yslam mukaddesliklerine haj parzyny amala aşyrmagy bilen gutlady. Şunda Türkmenistanyň Baştutanyna mukaddes Käbäniň içinde namaz okamaga döredilen mümkinçiligiň örän seýrek ýagdaýdygyny we şunuň bilen birlikde, musulman dünýäsinde ýurdumyza hem-de onuň Liderine çuňňur hormat-sarpanyň aýdyň subutnamasy bolup durýandygy nygtaldy.
Hormatly Prezidentimiz Gurbanguly Berdimuhamedow hoşniýetli sözler üçin myhmana minnetdarlyk bildirip, şu günki wakalaryň Türkmenistan üçin taryhy ähmiýete eýedigini belledi. Şu günki dabaralary beýan etmek üçin ýurdumyza daşary ýurtlaryň köpçülikleýin habar beriş serişdeleriniň köpsanly wekilleri geldiler. Munuň özi dünýä jemgyýetçiligi tarapyndan Türkmenistana hem-de Aziada-2017-ä gyzyklanmanyň barha artýandygyna şaýatlyk edýär. Milli Liderimiz Aziýanyň Olimpiýa Geňeşi bilen özara gatnaşyklaryň netijeli häsiýete eýedigini kanagatlanma bilen belläp, ýurdumyzyň Olimpiýa hereketiniň belent ynsanperwerlik ýörelgelerine hem-de umumy abadançylygyň maksatlaryna laýyk gelýän sebit we halkara hyzmatdaşlygyny mundan beýläk-de pugtalandyrmak ugruna ygrarlydygyny nygtady.
Şunuň bilen baglylykda, hormatly Prezidentimiz Gurbanguly Berdimuhamedow Türkmenistanyň Aziada-2017-ä aýratyn ähmiýet berýändigini hem-de ony mynasyp garşylamak üçin ähli zerur çäreleri görýändigini belledi. Häzirki wagtda paýtagtymyzdaky Olimpiýa şäherjiginiň desgalarynda gurluşyk we beýleki degişli işler dowam etdirilýär. Bu şäherjigiň sport meýdançalarynda halkara ähmiýetli oýunlaryň ýaryşlary geçiriler. AOG-nyň ýolbaşçysy bu iri sport toplumy bilen tanyşlyk mahalynda muňa aýdyň göz ýetirdi.
Söhbetdeşligiň barşynda hormatly Prezidentimiz Gurbanguly Berdimuhamedow we myhman Ýapyk binalarda we söweş sungaty boýunça V Aziýa oýunlaryna taýýarlyk görmegiň ileri tutulýan meseleleri barada pikir alyşdylar. Bu oýunlaryň maksatnamasyna sportuň 21 görnüşi boýunça ýaryşlar girizildi. Aziada-2017-niň bu Oýunlaryň taryhynda iň giň gerimlisi boljakdygy bellärliklidir – ilkinji gezek oňa Okeaniýa ýurtlaryndan türgenler gatnaşar. Şunuň bilen baglylykda, AOG-nyň ýolbaşçysy hormatly Prezidentimize V Aziýa oýunlary bilen bagly meseleleriň ählisine hemişe uly üns we goldaw berýändigi üçin tüýs ýürekden hoşallyk bildirdi.
Şeýh Ahmad Al-Fahad Al-Sabah Aziýa oýunlarynyň başlanmagyna 500 gün galmagy mynasybetli dabaralaryň özünde galdyran täsirleri barada aýdyp, deňi-taýy bolmadyk atly ýörişe badalga berlen sport baýramçylygyna haýran galýandygyny aýtdy. Dabaralaryň ýokary guramaçylyk derejesi hem-de döwlet Baştutanymyzyň Permany bilen iş güni däl diýlip yglan edilen şu günüň wakalara baý maksatnamasy, şeýle hem Olimpiýa şäherjigindäki desgalaryň ýokary hili Türkmenistanda bedenterbiýe-sagaldyş hereketini hem-de sporty ösdürmäge uly ähmiýet berilýändigine, türkmenistanlylaryň Aziada-2017-ä ruhubelentlik bilen taýýarlyk görýändiklerine şaýatlyk edýär.
AOG-nyň ýolbaşçysynyň belleýşi ýaly, 500 günläp dowam etjek ýurdumyzyň ähli sebitleriniň üstünden geçjek atly ýöriş türkmen halkynyň ählisine özlerini öňümizdäki V Aziýa oýunlaryna dahyllydyklaryny duýmaga mümkinçilik berer, şeýle hem bu iri ýaryşlara taýýarlyk görmek işine hem-de oýunlaryň özüne özboluşly öwüşgin çaýar.
Mälim bolşy ýaly, milli Liderimiz sagdyn we işjeň durmuş ýörelgesiniň tarapdary bolmak bilen, bu babatda ildeşlerimize görelde görkezip, olaryň ählisini, ilkinji nobatda bolsa, ýaşlary bedenterbiýe hem-de sportuň dürli görnüşleri bilen yzygiderli meşgullanmaga ruhlandyrýar. Türkmenistanda halkymyzyň saglygy we abadançylygy baradaky alada, beden taýdan sagdyn hem-de ruhubelent ýaşlary terbiýeläp ýetişdirmek döwlet ähmiýetli wezipe hökmünde yglan edildi. Şunuň bilen baglylykda, köpçülikleýin bedenterbiýe-sagaldyş hereketini hem-de ýokary netijeler sportuny ösdürmek guramaçylykly hem-de maksada okgunly häsiýete eýe boldy we uzak möhletli umumymilli strategiýanyň aýrylmaz bölegine öwrüldi.
Aziýanyň Olimpiýa Geňeşiniň ýolbaşçysy Türkmenistanyň oýunlary guramak hem-de geçirmek meselelerini çözmäge düýpli we jogapkärli çemeleşilmeginiň bu ýaryşlaryň uly üstünlige eýe bolmagynyň girewi bolup durýandygyny nygtap, Aziada-2017-niň ajaýyp we ýatdan çykmajak waka boljakdygyny, sebit we dünýä möçberinde sporty giňden wagyz etmek işine saldamly goşant boljakdygyny belledi.
Duşuşygyň ahyrynda hormatly Prezidentimiz Gurbanguly Berdimuhamedow we myhman uly kuwwata eýe bolan hem-de halkara Olimpiýa hereketiniň döredijilikli maksatlaryna laýyk gelýän Türkmenistan bilen AOG-nyň arasyndaky netijeli hyzmatdaşlygyň mundan beýläk-de işjeň dowam etdiriljekdigine ynam bildirdiler.
Kaydol: Kayıt Yorumları (Atom)


text:
Owganystanyň resmileri Kabulyň merkezinde bolan partlamanyň banka zarba urandygyny we azyndan bäş adamyň ölümine hem sekiz adamyň ýaralanmagyna sebäp bolandygyny habar berdiler.
Içeri işler ministrliginiň metbugat-wekili Najib Daniş partlamanyň 29-njy awgustda Kabul Bankyň bölüminiň girelgesinde ýüze çykandygyny aýtdy. Bank ABŞ-nyň Kabuldaky ilçihanasyndan 500 metr uzaklykda ýerleşýär.
Partlama howpsuzlyk güýçleriniň ençeme işgäriniň Remezan baýramçylygynyň öňüsyrasynda öz aýlyklaryny almak üçin banka jemlenen wagtynda boldy diýlip, ministrligiň ady agzalmadyk resmisiniň aýdandygy habar berilýär.
Saglyk ministrliginiň metbugat-wekili Waheed Majroh azyndan bir adamyň wepat bolandygyny we sekiz adamyň ýaralanandygyny habar berdi.
Kabulyň polisiýasynyň müdiri Basir Mujahid janyndan geçen hüjümçiniň amala aşyran partlamasynda azyndan bäş adamyň wepat bolandygyny habar berdi.
ABŞ-nyň Owganystan boýunça täze strategiýasynyň mälim edilmeginiň yzýanyna gabat gelen partlamanyň jogapkärçiligini "Talyban" topary öz üstüne aldy.
25-nji awgustda Kabulyň şaýy metjidine edilen hüjüm zerarly 28 adam wepat boldy we 50-den gowrak adam ýaralandy. Onuň jogapkärçiligini “Yslam döwleti” (YD) atly ekstremist topar öz üstüne aldy.


text:
Türkiýäniň we Ýewraziýanyň Güntertibi
“Bir Guşak-Bir Ýol: Dörebap Ýüpek Ýoly” taslamasy
Hytaýyň uzak ýyllardan bäri tanyşdyrmaga dowam eden Döwrebap Ýüpek ýoly taslamasy üçin 29 ýurduň döwlet we hökümet ýolbaşçylary maý aýynyň dowamynda Pekinde duşuşdylar. Biz hem gepleşigimiziň bu sanynda “Bir Guşak-Bir Ýol: Dörebap Ýüpek Ýoly” taslamasyny analiz etmekçi.
Atatürk uniwersitetiniň Halkara gatnaşyklar bölüminiň asisenti Jemil Dogaç İpegiň mesele baradaky analizini dykgatyňyza ýetirýäris.
2013-nji ýylda “Bir Guşak-Bir Ýol: Döwrebap Ýüpek Ýoly” ady bilen Hytaýyň lideri Si Szinpin tarapyndan yglan edilen taslama üçin 29 ýurduň döwlet we hökümet ýolbaşçylary maý aýynda Pekinde duşuşdylar. Hytaý taslama üçin 2014-nji ýylda Ýüpek ýoyly Ykdysady guşagy gaznasyny döretdi. Şol gazna 40 milliard dollar serişde bölünip berildi. Taslama goldaw üçin hem 2014-nji ýylda 100 milliard dollarlyk maýaly Aziýanyň infrasrtuktura bankyny açdy. Türkiýe Respublikasy şol bankyň esaslandyryjy agzasy. Çaklamalara görä taslama 65 ýurtda 4,4 milliard adama we 20 trillion dollarlyk gymmata eýe bolar.
Taslamanyň esasy maskady Aziýa-Ýewropa liniýasynda esasy ykdysady güýçleriň arasynda transport infrasrtukturasyny, söwda we maýa goýum gatnaşyklaryny ýola goýmak. Taslama bir ýoldan ybarat däl. Köp taraply we dürli alternatiwleri özünde jemleýär. Gury ýerden we deňizden iki esasy esasy halkara söwda ugry bar. Birijinsi; Ýüpek ýoly ykdysady guşagy, ikinjisi; Deňiz Ýüpek ýoly. Türkiýe “Orta koridor” atlandyrylýan Hytaý-Merkezi we Günbatar Aziýa koridorynyň ugrunda ýerleşýär. Ýol adalgasy bilen deňiz ýoly göz öňünde tutulýar. Şol çäkde günorta we günorta-gündogar Aziýadan gündogar Afrikla we Ortaýer deňzi sebitine çenli uzap gidýän deňiz giňişliginde meýilleşdirilen portlar we beýleki kenarýaka desgalary nazarda tutulýar. Täze Ýüpek ýoly başlangyjy Hytaýyň Marşall meýilnamasy hökmünde hem atlandyrylýar. Hytaýyň öňbaşçylyk edýan taslamasy 2-nji Jahan urşuyndan soň ABŞ-nyň Marşall kömeklerine meňzedilýän hem bolsa, ykdysatçylaryň hasaplaryna görä ondan 12 esse uly.
Türkiýe Hytaýyň başlangyçlaryny häzirki wagtda ulanylýan Marmaraýa we Ýawuz Soltan Selim köprüsine goýan maýa goýumlary bilen goldady. Şeýle-de üçünji howa menzili, Baku-Tibilisi-Kars we Edirne-Kars demir ýoly taslamalary bilen goldama dowam edýär. Türkiýe şol anyk başlangyçlar bilen ilkinji nobatda taslamanyň guryýer bölegine degişli boldy. Koridor, açylandan soň Hytaý bilen Türkiýäniň arasyndaky ýük geçiriş möhleti 30 günden 10 güne çenli azalar. Pekinden deňiz ýoly bilen iki aýda gelip gowuşýan harytlar iki hepdenden hem az möhletde Stambula geler. Gara ýolunyň uzynlygy hem üç müň kilometre çenli gysgalar. Merkezi Hytaýda ýerleşýän dünýäniň iň uly logistika kärhanalaryndan biri bolan KOSKO Türkiýäniň esasy konteýnyr portlaryndan biri bolan Kumporty satyn aldy. Şeýlelikde Türkiýe taslamanyň deňiz bölegine hem degişli boldy.
Türkiýäniň Prezidenti Erdogan; syýahatçylyk, ylym, tehnologiýa we media ugurlarynda giň gerimli medeni hyzmatdaşlygynyň ýola goýulmagyny, talyp we hünärmen çalşygynyň ýaýbaňlandyrylmagyny teklip edýar. Erdoganyň pikiriçe bu taslama sebitde we dünýäde terrory hamala diýersiňiz ýer bilen ýegsan etjek başlangyç bolar. Erdogan Türkiýäniň taslama ähli goldawy bermäge taýardygyny her pursatda nygtaýar.
Aziýada, Afrikada we Ýewropada uly infrasrtuktura maýa goýumlarynyň goýulmagyny nazarda tutýan taslama şol bir wagtda-da dini merkezleriň, medeniýetleriň we jemgyýetara ykdysadyýet-medeni gatnaşyklaryň berçinleşmegine şert döreder. Taslama Hytaýy, Merkezi Aziýa ýurtlary bilen Türkiýäni, Eýrany we Russiýany öz içine alýar. Taryhda Ýüpek ýoşunyň esasy geçiş ugurlaryndan biri bolan Anatoliýada ýerleşýän Türkiýe Hytaýdan başlap, Ýewropa çenli uzap gitjek taslamanyň esasy ýurtlaryndan biri. Ýewropa, Aziýa we Ýakyn Gündogar sebitleriniň kesişýän nokadynda ýerleşýan Türkiýe, taslamanyň gara we demir ýolaryny öz içine alýan Ýüpek ýyly Ykdysady guşagy ugrunyň Ýewropa birleşýän nokadyny emele getirýär. Netijede Hytaýyň we Türkiýäniň biri-birine bolan garaşlylygy iki taraply. Hytaý Ýüpek ýoly başlangyjynyň merkezini emele getirýän Türkiýe bilen gatnaşyklaryny ösdürip, Ýüpek ýoluny hem dikeltmäge synanşýar.
Türkiýe deňiz porty boýunça baý tejribä eýe we deňiz ýolunda amatly şertleri bar. Emma esasanda demir ýoly we logistika tory ýaýbaňlandyrylmaly. Türkiýe şol taslamalar bilen birlikde Ýüpek ýyly ykdysady guşagy zolagynda ýerleşýän Hytaý, Eýran, Russiýa ýaly ýurtlar bilen ösen ykdysady gatnaşyklaryny güýçlendirer. İň esasysy bolsa Azerbaýjan, Gazagystan, Gyrgyzstan we Özbegistan bilen bolan gatnaşyklaryny hem ýokary derejä göterip biler.


text:
5 Haziran 2016 Pazar
Halkara Sergisinde Türkmenistanyň Dokma Pudagynyň Gazananlary Görkezildi
Paýtagtymyzda her ýylda ýurdumyzda bellenilýän Dokma senagatynyň işgärleriniň gününe gabatlanyp geçirilýän iri pudaklaýyn gözden geçiriliş -- “Berkarar döwletimiziň bagtyýarlyk döwründe dokma senagaty pudagy ösüşiň täze tapgyrynda” atly halkara sergisi üstünlikli geçdi.
Milli ykdysadyýetimiziň kuwwatly senagat pudaklarynyň biriniň zähmetsöýer işgärleriniň hormatyna bellenilýän hünär baýramçylygy däp bolşy ýaly, iýun aýynyň birinji ýekşenbesinde geçirilýär. Bu baýramçylyk mynasybetli duşuşyklar we sergiler, dürli bäsleşikler hem-de aýdym-sazly çykyşlar guralýar. Dokma kärhanalarynda geçirilen önümçiligiň öňdebaryjylaryny – tikinçileri we dokmaçylary, eli hünärli ussatlary sylaglamak dabaralary döwletimiziň olaryň işine hem-de hyzmatlaryna goýýan uly hormatynyň aýdyň subutnamasyna öwrüldi.
Ýurdumyzyň dokma senagaty häzirki döwürde gaýtadan işleýän pudagyň sazlaşykly ösüş ýoluna düşendigini äşgär görkezýär. Pagta egriji, dokma, örme, tikinçilik we ýüpekçilik ýaly önümçilik düzümlerinde onlarça müň türkmenistanlylar zähmet çekýär. Olar dünýä bazarynda daşary ýurtly önüm öndürijiler bilen bäsleşik etmek arkaly ýokary hilli harytlary öndürýärler. Türkmen dokma önümleri ekologiýa taýdan arassa çig maldan dokalan hakyky matalara uly sarpa goýýan sarp edijileriň uly isleginden peýdalanýar.
Dokma senagaty ministrligi hem-de Söwda- senagat edarasy tarapyndan geçirilýän halkara sergisi dünýäniň dokma işewürleriniň toparlarynda uly gyzyklanma döredýär, olar üçin türkmen bazary netijeli özara bähbitli hyzmatdaşlygy giňeltmek üçin bähbitlidir hem-de hyzmatdaşlygyň täze ugurlaryny saýlap almak üçin bu ýerde döredilýän mümkinçilikler bilen özüne çekiji bolup durýar. Aşgabatda geçirilýän dokma sergisine dünýäde belli kompaniýalaryň, önüm öndürijileriň, söwda şereketleriniň we moda senagatynyň ýolbaşçylarynyň gatnaşmagy onuň ýokary abraýa eýediginiň subutnamasydyr.
Häzirki sergä daşary ýurtly gatnaşyjylaryň hem-de myhmanlarynyň düzümi – Ýewropa we Aziýa ýurtlarynyň 13-sinden iri kompaniýalaryň hem-de kärhanalaryň 60-a golaýy munuň aýdyň mysalydyr. Düzgün bolşy ýaly, sergä yzygiderli gatnaşýanlaryň hatarynda biziň däbe öwrülen hyzmatdaşlarymyz, dokma desgalaryny gurmakda netijeli gatnaşyklaryň uly tejribesine eýe bolan “Kotam Enterpraýzis”, “Engin grupp”, “Norsel International”, “Gap Inşaat” ýaly türk kompaniýalary, şeýle hem önüm öndürijiler hem-de ýokary tehnologiki enjamlary we serişdeleri getirýänler – “Truetzschler”, “Saurer Schlafhorst”, “Volkmann” (Germaniýa), “Picanol” we “Van de Wiele” (Belgiýa), “Uster”, “Luwa”, “Rieter AG” (Şweýsariýa), “Marzoli”, “Savio”, “MСS”, “Itema”, “Сanalair” italýan kompaniýalary önümlerini görkezdiler.
Wekiliýetleriň düzüminde ýurdumyza Russiýadan, Hytaýdan, Türkiýeden, Ukrainadan, Belgiýadan, Birleşen Arap Emirliklerinden iri dokma kärhanalarynyň we söwda kompaniýalarynyň ýolbaşçylary hem-de hünärmenleri geldiler. Munuň özi bu ulgamda ýurdumyz bilen özara gatnaşyklary giňeltmek islegi bilen şertlendirilendir.
Serginiň hormatly myhmanlarynyň hatarynda dünýä belli russiýaly dizaýnerler, ýokary modanyň ussatlary – türkmen halkyny täze modalary bilen ençeme gezek begendiren Walentin Ýudaşkin hem-de Türkmenistana ilkinji gezek gelen Daşa Gauzer bar.
Köpugurly sergi Söwda-senagat edarasynyň sergiler zalynda guraldy. Şu gün bu ýerde bagşylaryň ýerine ýetirmeginde türkmen halk aýdymlarynyň owazyna beslenen baýramçylyk ýagdaýy höküm sürýär.
Serginiň açylyş dabarasyna Mejlisiň Başlygy, hökümet agzalary, ministrlikleriň hem-de edaralaryň, jemgyýetçilik guramalarynyň ýolbaşçylary, ýurdumyzda işleýän diplomatik wekilhanalaryň baştutanlary, işewürler, köpçülikleýin habar beriş serişdeleriniň wekilleri gatnaşdylar. Myhmanlaryň hatarynda tanymal dokmaçylar we önümçiligiň öňdebaryjylary bar.
Bu ýere ýygnananlar Türkmenistanyň Prezidenti Gurbanguly Berdimuhamedowyň Gutlagyny uly ruhubelentlik bilen diňlediler. Döwlet Baştutanymyzyň gutlagynda şu pudaklaýyn serginiň daşary ýurtly hyzmatdaşlarymyzy dokma pudagynda gazanylan üstünlikler bilen tanyşdyrmaga mümkinçilik berjekdigi nygtalýar we serginiň pikir alyşmak, özara gyzyklanma döredýän meseleleriň çözgüdini bilelikde gözläp tapmak üçin oňat meýdança boljakdygyna ynam bildirilýär.
Giň gerimli sergi ýurdumyzda öndürilýän köpdürli dokma önümlerini öz içine aldy. Dürli öwüşginli we özboluşly görnüşde bezelen diwarlyklarda dokma önümçiliginiň ähli ugurlary görkezilýär. Dünýä bazarynda bäsdeşlige ukyply, hili hem bezegi boýunça daşary ýurtlarda öndürilýän harytlardan pes bolmadyk, ýokary hilli çig maldan taýýarlanan ýüplükler, pagtadan we ýüpekden taýýar önümler sergä gelýänlerde uly gyzyklanma döredýär. Pagta süýümi, nah ýüplük hem-de matalar, çagalar we ulular üçin taýýar tikin hem-de örme önümleri, jinsi egin-eşikleriniň dürli görnüşleri, öýde ulanylýan dokma önümleri, pagta we kosmetiki serişdeler görkezildi.
Sergide nah ýüplükleriň we matalaryň dürli görnüşleri, olardan taýýarlanan lybaslar, öý hojalygynda ulanylýan dokma önümleri: ýorgan-düşek toplumlary, hammam üçin toplumlar we aşpezlik esbaplary, tüýjümek matadan önümler, şeýle hem lukmançylyk pamygynyň nusgalary we kosmetika pamyk serişdeleri görkezilýär.
Dürli reňkde öwüsýän panbarhat matalar, milli keteni hem-de ondan taýýarlanan lybaslar serginiň aýratyn bezegine öwrüldi. Bu ýerde elde dokalan ýüpek halylar, ýüpekçilik pudagy üçin esasy çig mal bolan pile, milli we häzirkizaman aýal-gyzlar üçin lybaslar, nepis nagyşly el işleri, sowgatlyk önümler sergä gelýänleriň uly gyzyklanmasyna eýe boldy.
Gadymy usullarda ýasalan tara daşary ýurtly myhmanlarda uly gyzyklanma döretdi, çeper elli zenanlar bu enjamda keteni matasyny taýýarlamagyň usullaryny görkezdiler.
Sergini guraýjylar örme-tikin önümlerine aýratyn üns berdiler. Olar tomus möwsümine dynç almak we sport bilen meşgullanmak üçin niýetlenen egin-eşikleriň täze nusgalaryny taýýarladylar. Aýratyn guralan diwarlyk ýurdumyzyň dizaýnerleri tarapyndan işlenip taýýarlanan, 2017-nji ýylda Aşgabatda geçiriljek Ýapyk binalarda we söweş sungaty boýunça V Aziýa oýunlarynyň nyşanlary tikilen egin-eşikleriň nusgalaryna bagyşlandy.
Myhmanlar Türkmenistanyň Döwlet milli sirkiniň “Galkynyş” toparynyň ýaş artistlerine şatlyk duýgusy bilen el çarpdylar. Bu toparyň agzalary tans-akrobatik maşklary ýerine ýetirip, güýç-gaýraty, çeýeligi we gözelligi görkezdiler.
Berkarar döwletimiziň bagtyýarlyk döwründe Türkmenistan dünýä ykdysady giňişligine işjeň goşulyşmak bilen, dokma pudagynyň ähli ugurlaryny innowasiýa esasynda yzygiderli ösdürmegi, diňe bir içerki bazary daşyndan getirilýän harytlaryň ornuny tutýan ýokary hilli önümler bilen üpjün etmek bilen çäklenmän, dünýä bazarynda uly islegden peýdalanýan halkara ölçeglerine laýyk gelýän dokma önümlerini ibermegiň möçberlerini artdyrmagy ugur edinýär.
Toplumlaýyn döwrebaplaşdyrmagyň, köp möçberde maýa serişdeleriniň goýberilmegi netijesinde, pudagyň önümçilik kuwwaty häzirki wagtda 70-den gowrak kärhanany, şol sanda dürli görnüşli önümleri çykarýan häzirki zaman toplumlary we fabrikleri öz içine alýar.
Dokma toplumlarynyň her biriniň ýanynda hereket edýän synag önümçilikleriniň binýadynda modelleşdirmek hem-de bezeg boýunça mekdepler üstünlikli ösdürilýär, olar milli çeper we bezeg däplerini döredijilikli baýlaşdyrmaga gönükdirilendir. Häzirki wagtda Aşgabadyň modalar öýüniň dizaýnerleriniň we “Gülzaman” hususy moda salonynyň hünärmenleriniň işleri ýurdumyzyň çäklerinden daşarda hem bellidir.
Türkmen gyzlarynyň abraýly ýokary moda gözden geçirişlerinde görkezýän panbarhatdan, keteniden we beýleki milli öwüşginli matalardan taýýarlanan lybaslary daşary ýurtly bilermenlerde uly täsir galdyrýar. Biziň dizaýnerlerimiziň işleri milli lybaslaryň gadymy aýratynlyklary bilen häzirkizaman meýillerini utgaşdyrmakda döredýän egin-eşik toplumlary diňe bir türkmen dokma önümlerini mahabatlandyrmagyň usuly bolmak bilen çäklenmän, beýleki önümlerden aýratyn tapawutlanýan milli lybaslaryň ýokary hilini görkezýär.
Biziň ýurdumyzyň Milan şäherinde guralan “EKSPO-2015” Bütindünýä sergisine, Izmir şäherinde geçirilen 84-nji halkara sergi-ýarmarkasyna öz uly sergi bölümi bilen gatnaşmagy ýurdumyzyň dokmaçylary üçin ähmiýetli waka boldy.
Dürli öwüşgine beslenen şüweleň-- ýurdumyzyň we daşary ýurtlaryň dizaýnerleri tarapyndan işlenip taýýarlanan egin-eşikleriň täze görnüşleriniň görkezilmegi serginiň açylyş dabarasynyň resmi böleginiň ornuny tutdy. Göze gelüwli çaga egin-eşikleri, özboluşly örme hem-de örülen nusgalar we elbetde, ýüpekden, mahmaldan hem-de keteniden taýýarlanan, milli nagyşlar bilen bezelen täsin lybaslar, şeýle hem milli kümüş bezegleri bilen bezelen toý lybaslary tomaşaçylarda uly täsir galdyrdy.
“Walentin Ýudaşkiniň modalar öýüniň” - dünýä belli modaçynyň nusgalarynyň görkezilmegi täze lybaslaryň dürli öwüşginli baýramçylygyny tamamlady. Meşhur ussat mähirli kabul edilendigi üçin hoşallyk bildirip, ýurduň ýeňil senagatynyň ösdürilmegine netijeli goldaw berýändigi üçin hormatly Prezidentimiz Gurbanguly Berdimuhamedowa aýratyn sagbolsun aýtdy. Halkara pudaklaýyn sergi dokma senagatynyň ösdürilýändigini äşgär etdi.
Türkmenistan bilen Russiýanyň arasynda söwda-ykdysady, medeni gatnaşyklary ýola goýulýar. Şol sanda dokma pudagynda, moda işewürliginde gatnaşyklary ösdürmegiň giň mümkinçilikleriniň bardygy bellenildi. Şunuň bilen baglylykda, Walentin Ýudaşkin döwlet Baştutanymyzyň milli halyçylyk sungatyna bagyşlanan “Arşyň nepisligi” atly kitabynyň örän uly ähmiýetiniň bardygyny belledi. Myhman bu kitaby ýany bilen Russiýa alyp gitmek bilen türkmen halkynyň bahasyz milli gymmatlygynyň dünýä ýüzünde giňden wagyz edilmegi ugrunda ähli tagallasyny etjekdigini nygtady.
Gözden geçirilişiň çäklerinde pudagyň ussat işgärlerine, önümçiligiň öňdebaryjylaryna milli Liderimiz Gurbannguly Berdimuhamedowyň adyndan hormat hatlary we gymmat bahaly sowgatlar dabaraly ýagdaýda gowşuryldy.
Serginiň işewür bölümi hem örän netijeli we manyly boldy. Dokma pudagynda täze hyzmatdaşlar bilen gatnaşyklary ýola goýmagyň hem-de ony ösdürmegiň uly geljeginiň bardygy, ählumumy gyzyklanmalary nazara almak bilen, pudagyň bilelikdäki taslamalary durmuşa geçirmek üçin uly mümkinçiliklere eýedigi bellenildi. Daşary ýurtly kompaniýalaryň, şol sanda dürli pudaklar üçin lybaslary taýýarlamakda Germaniýanyň “Messe Frankfurt” iri sergi operatorynyň we Russiýanyň “BTK grupp” holdinginiň ýolbaşçylary hem-de hünärmenleri bilen bolan gepleşikleriň barşynda öňde durýan wezipeler ara alnyp maslahatlaşyldy.
Nah ýüplüklere, matalara, taýýar örme we tikin önümlerine Russiýanyň bazarynda, aýratyn-da, Iwanowo oblastynyň dokma pudagynyň lomaý kärhanalarynda uly isleg bildirilýändigi barada aýdyldy. Myhmanlar üçin şeýle hem dokma pudagynyň paýtagtymyzda ýerleşýän kärhanalaryna tanyşdyryş gezelençleri guraldy.
5-nji iýunda – serginiň işiniň jemleýji gününde ýurdumyzyň zehinli ussatlarynyň arasynda däp bolan “Çeper eller” bäsleşigi geçirildi. Onuň barşynda “Ýapyk binalarda we söweş sungaty boýunça V Aziýa oýunlaryna gatnaşyjylar üçin lybaslaryň toplumy”, “Baýramçylyk lybaslarynyň toplumy”, “Gündelik durmuşdaky lybaslaryň toplumy” ýaly ugurlar boýunça bäsleşikleriň ýeňijilerine gymmat bahaly sowgatlar gowşuryldy.
Serginiň ýapylyş dabarasynda oňa gatnaşyjylara diplomlar we şahadatnamalar gowşuryldy. Dabara gatnaşyjylar hormatly Prezidentimiz Gurbanguly Berdimuhamedowa Ýüzlenme kabul etdiler. Onda halkara çäresiniň üstünlikli geçirilmegine ýardam berendigi üçin milli Liderimize hoşallyk sözleri aýdylýar.
Kaydol: Kayıt Yorumları (Atom)


text:
07.02.2018. Paýtagtymyzyň Halkara howa menziline ýörite ugur bilen Futbol assosiasiýalarynyň halkara federasiýasynyň (FIFA) hem-de sportuň şu görnüşi boýunça iri ýaryşlaryň däp boýunça hemaýatkäri bolup çykyş edýän “Coco-cola” kompaniýasynyň wekilleri geldiler. Myhmanlar 2018-nji ýylyň futbol boýunça dünýä çempionatynyň öňüsyrasynda geçirilýän dünýä boýunça aýlanyp çykmagyň çäklerinde, Ýer ýüzüniň futbola degişli baş baýraklarynyň birini — FIFA-nyň dünýä Kubogyny ilkinji gezek Türkmenistana getirdiler.
Her dört ýyldan nobatdaky dünýä çempionatynyň öň ýanynda Kubok ýurtlar we yklymlar boýunça “syýahat” edip, futbol janköýerlerine meşhur sylagy görmäge hem-de uly sport wakasyna dahyllydygyňy duýmaga mümkinçilik berýär.
Ýurdumyzyň Daşary işler ministrliginiň, Sport we ýaşlar syýasaty ministrliginiň, Türkmenistanyň Futbol federasiýasynyň, Milli olimpiýa komitetiniň ygtyýarly wekilleri myhmanlary garşylamaga ýygnandylar.
Soňra wekiliýet FIFA-nyň dünýä Kubogynyň resmi taýdan tanyşdyrylyşynyň geçiriljek ýeri bolan “Berkarar” söwda-dynç alyş merkezine ugrady.
Myhmanlar ýolugruna baryşlaryna ak mermerli Aşgabadyň hem-de aýratyn-da, 2017-nji ýylyň sentýabr aýynda Ýapyk binalarda we söweş sungaty boýunça V Aziýa oýunlarynyň geçirilen ýerine öwrülen Olimpiýa şäherjiginiň gözelliklerine ýokary baha berdiler.
“Aşgabat 2017” oýunlary hökmünde belli bolan bu ýaryşlarda türgenlerimiziň üstünlikli çykyşlary hem-de olaryň gazanan medallary Türkmenistany bütin dünýä diňe bir sport döwleti hökmünde däl, eýsem, onuň dostluk, doganlyk, hoşniýetli goňşuçylyk gatnaşyklaryna ygrarlydygyny we dünýä üçin açykdygyny görkezdi.
“Berkarar” söwda-dynç alyş merkeziniň girelgesinde futboluň köpsanly janköýerleri wekiliýeti şowhunly elçarpyşmalar bileen garşylady. Merkeziň aşaky gatynda, ýörite münberde FIFA-nyň dünýä Kubogy mynasyp orun tutdy.
Çärä sportuň ýaş muşdaklarynyň gatnaşmagy döwlet Baştutanymyz Gurbanguly Berdimuhamedowyň sport syýasatynyň, ýurdumyzyň ýaşlarynyň arasynda sagdyn durmuş ýörelgelerini wagyz etmegiň üstünlige beslenýändigini hem-de sportuň ýokary gazanylanlaryny wagyz etmäge gönükdirilen maksatnamalaryň oýlanyşykly durmuşa geçirilýändigini subut edýär. “Berkararda” şöhratly baýragy görmek üçin bir müňe golaý futbol janköýerleri ýygnandylar. Tanyşdyryşyň öň ýanynda, futbol boýunça dünýä çempiony Kristian Karembýo, FIFA-nyň, Türkmenistanyň Futbol federasiýasynyň wekilleri, “Türkmenistan Koka-Kola Bottlers” hojalyk jemgyýetiniň direktory Goktug Gozutok çykyş etdiler.
Nygtalyşy ýaly, türkmen jemgyýetinde sagdyn durmuş ýörelgeleriniň wagyz edilmegine, bedenterbiýäniň we sportuň ösdürilmegine uly ähmiýet berilýär. Hormatly Prezidentimiz Gurbanguly Berdimuhamedowyň iri möçberli başlangyçlary netijesinde, ýurdumyzda sporty wagyz etmek boýunça uly işler alnyp barylýar. Häzirki wagtda Türkmenistanyň ähli welaýatlarynda döwrebap stadionlar, bedenterbiýe-sagaldyş toplumlary, sport zallary we howuzlary bolan mekdepler işleýär. Milli Liderimiziň sport bilen işjeň meşgullanmaga ygrarlylygy jemgyýet, ilkinji nobatda, ösüp gelýän ýaş nesiller üçin oňat nusgadygyny nygtadylar.
Soňra FIFA-nyň wekili Türkmenistanyň Futbol federasiýasynyň ýolbaşçysyna sowgat hökmünde FIFA-nyň dünýä Kubogynyň nusgasyny gowşurdy.
Meşhur futbolçy Kristian Karembýo sap altyndan taýýarlanylan hakyky Kubogy sahna boýunça alyp göterip geçdi. Şondan soň isleg bildirenler Kubogyň ýanynda surata düşmäge mümkinçilik aldylar. Munuň özi bu ýere ýygnanan ýaşlarda aýratyn şatlyk döretdi.
Surata düşmek dabarasy tamamlanandan soň, ýurdumyzyň myhmanlary dünýä boýunça aýlanyp çykmagyny dowam etmek üçin Aşgabadyň Halkara howa menziline ugradylar.
www.tdh.gov.tm
Aşgabatda FIFA-nyň dünýä Kubogy görkezildi
07.02.2018. Paýtagtymyzyň Halkara howa menziline ýörite ugur bilen Futbol assosiasiýalarynyň halkara federasiýasynyň (FIFA) hem-de sportuň şu görnüşi boýunça iri ýaryşlaryň däp boýunça hemaýatkäri bolup çykyş edýän “Coco-cola” kompaniýasynyň wekilleri geldiler. Myhmanlar 2018-nji ýylyň futbol boýunça dünýä çempionatynyň öňüsyrasynda geçirilýän dünýä boýunça aýlanyp çykmagyň çäklerinde, Ýer ýüzüniň futbola degişli baş baýraklarynyň birini — FIFA-nyň dünýä Kubogyny ilkinji gezek Türkmenistana getirdiler.


text:
«Dagyň depesine çykmak» taslamasy ýylyň esasy sport wakasyna çenli ýarym ýylyň galandygyny belledi
Türkmenistanyň Döwlet habarlar agentligi hem-de Ýapyk binalarda we söweş sungaty boýunça V Aziýa oýunlaryna taýýarlyk görmek baradaky Ýerine ýetiriji komitet tarapyndan bilelikde guralan “Dagyň depesine çykmak” taslamasynyň çäklerinde ýurdumyzyň Döwlet tugy Türkmenistanyň dag gerişlerine çykarylýar.
Sport we watançylyk çäresi hormatly Prezidentimiz Gurbanguly Berdimuhamedowyň başlangyjy bilen Türkmenistanda Sagdynlygyň we ruhubelentligiň ýyly diýlip yglan edilen ýyla bagyşlanýar hem-de Aşgabatda geçiriljek giň möçberli ýaryşlary wagyz etmäge gönükdirilendir. Bu ýaryşlara Aziýanyň we Okeaniýanyň iň gowy türgenleri gatnaşar.
Taslama gatnaşyjylar eýýäm Lebap welaýatynda, Köýtendagyň Aýrybaba gerşine baryp gördüler. Türkmenistanyň iň beýik nokady bolan Aýrybabanyň belentligi deňiz derejesinden 3139 metre barabardyr. Ahal welaýatynda Duşakerikdagyň gerşine çykyldy, onuň beýikligi 2482 metre deňdir.
Indi “Dagyň depesine çykmak” topary Hasardagyň gerşine tarap ugrady. Ol Balkan welaýatynda Günbatar Köpetdagyň hakyky merjenidir. Türkmenistanyň Daşky gurşawy goramak we ýer serişdeleri baradaky döwlet komiteti bu çäräni guramaga ýardam berdi. Galyberse-de, Sünt-Hasardag döwlet goraghanasynyň işgärleri dag depesine Döwlet baýdagyny hem-de Aziadanyň nyşanyny çykarmaga gatnaşmak üçin bu watançylyk çäresine goşuldylar. Daga dyrmaşyjylaryň toparynda TDH-nyň habarçysy hem bar. Ol wakanyň bolýan ýerinden habarlary iberip durýar.
Sünt we Hasar gerişleriniň ady goraghana dakyldy. Bu dag sebitinde ähli zat eliň aýasyndaky ýaly görünýär. Olaryň arasynda, deňiz derejesinden müň metr belentlikde ajaýyp Ýoldere dag deresi ýerleşýär. Ekspedisiýa gatnaşyjylar dag gerşine çykmaga taýýarlyk görüp, bu derä baryp gördüler. Dere dürli ösümliklere, hususan-da, gara tiken hem-de söwüt agaçlaryna baýdyr. Ösümlikleriň arasyndan diňe dag çeşmesiniň ugrunda uzalyp gidýän darajyk ýodajyk arkaly ýöräp bolýar. Eýýäm aprel aýynda dere ýaşyl öwsüp başlaýar, çigildem hem-de orhideýa güllerine beslenýär, bu ýerde sülgünleriň sesini eşitmek bolýar. Häzirlikçe bolsa gülläp başlan badam agaçlary baharyň ajaýyp pursatlarynyň ýetip gelýändigini buşlaýar.
Daga çykmagyň öň ýanyndaky günde duman Sünt we Hasar gerişlerini gurşap aldy, ýagyş damjalaýardy, şoňa görä-de ýörejek ýoluňy görmek kynlaşýardy. Ýöne, üstünlige ynam uludy, çünki goraghananyň işgärleri bu ýerleri özleriniň bäş barmagy ýaly bilýärler.
Ertesi Hasardagyň demirgazyk tarapyndan, müň metr bellikden dag gerşine çykylyp başlandy. Bu ýerde eýýäm bahar pasly öz hökümini ýöredýärdi, ol daş-töweregi ýaşyl otlar bilen bezedi, kerkaw agajynyň aşagynda bolsa ak jümjümeler enaýyja ösüp otyrdylar. Bu jümjümeler Köpetdagyň endemiki ösümligi bolup, Gyzyl kitaba girizildi. Ýöne, dagyň gün düşmeýän tarapynda salkyn howa saklanyp galýardy, ýaşyl otlary entek geçen ýyldan galan ýapraklaryň aşagynda çalaja saýgarmak bolýardy, aýagyň aşagynda gar hütürdeýärdi.
Bu ýerler köp sanly suw çeşmeleri bilen hem haýran galdyrýar. Dag çeşmeleriniň biri rowaýatlara beslenen Mezetli diýen ýerde duş geldi. Daga dyrmaşyjylar şol ýerde düşlediler. Dagyň çür depesine barýan ýol indi gerişleriň üstünden uzalyp gidýärdi. Howanyň bulutsyz bolmagy netijesinde bu ýerden golaýdaky daglara hem-de alyslara uzalyp gidýän dag eteklerine ajaýyp görnüş açylýardy.
Gaýalaryň, gür ösýän agaçlaryň arasyndan geçmeli bolýardy. Şol özboluşly tokaýlyklarda üçgat gülli ösümliklerden başga-da, gara tiken agaçlar hem-de itburunlar duş gelýärdi. Şol ösümlikler ýolagçylaryň öňünde böwet bolup, olaryň eşiklerine ilişýärdi. Ýöne dag gerşi barha golaýlaşýardy, ol başyny mawy asmana diräp durdy.
Beýikligi 1639 metre barabar bolan Hasardag türkmen subtropigini demirgazygyň aýazly şemalyndan goraýan dag ulgamynda möhüm orun eýeleýär. Bu daglaryň bolmagy netijesinde Türkmenistanyň tebigatynyň täsin künjegi jana şypaly howasy bilen tapawutlanýar. Ägirt uly daşlar Sumbar we Hojagala jülgeleriniň arasynda uzyn hatar bolup, Günbatara we gündogara tarap uzalyp gidýär.
Ekspedisiýa öz maksadyna ýetýär — “Dagyň depesine çykmak” taslamasyna gatnaşyjylar dagyň çürbaşyna çykýarlar!
Şol ajaýyp pursatlar olaryň her birinde ýatdan çykmajak täsir galdyrýar.
Ekspedisiýa gatnaşyjylar Aşgabata geçiriljek taryhy ähmiýetli sport oýunlarynyň başlanmagyna ýarym ýyl galanda Aziada — 2017-niň nyşanyny hem-de Türkmenistanyň Döwlet baýdagyny ýene-de bir beýiklige çykarýarlar!
Daga dyrmaşmaga gatnaşýan Sünt-Hasardag goraghanasynyň direktory Dörtguly Orazgulyýewiň belleýşi ýaly, sport bilen meşgullanmak, milli Liderimiziň hemişe görelde görkezýän sagdyn durmuş ýörelgesi tebigaty goraýyş edarasynyň işgärleriniň işinde iň ygtybarly kömekçilerdir. Çünki, olara mähriban tebigatymyzyň gözelligini we baýlygyny goramak ynanyldy. Olar tebigatymyzyň her bir künjegini bäş barmagy ýaly bilmelidir.
Daga çykmak ýene-de bir şanly wakanyň – 18-nji martda geçiriljek ählihalk ýowarynyň öňüsyrasynda amala aşyryldy. Ählihalk ýowarynyň çäklerinde tutuş ýurdumyz boýunça agaç nahallarynyň müňlerçe düýbi oturdylar. Hormatly Prezidentimiz Gurbanguly Berdimuhamedow tarapyndan başy başlanan we türkmenistanlylaryň ählisiniň tagallalaryny birleşdirýän bu ägirt uly ekologiýa taslamasy türkmen topragynyň gülläp ösýän künjege öwrülmegine ýardam berer. Daşky gurşawy goramak we ýer serişdeleri baradaky döwlet komitetiniň işgärleriniň üstüne iri möçberli tokaý maksatnamasyny döretmäge niýetlenilen bu çäräni durmuşa geçirmekde uly jogapkärçilik ýüklenýär. Türkmenistanda amala aşyrylýan ähli özgertmeler ozaly bilen adamlar hakyndaky hem-de gün-günden gözelleşýän ene toprak baradaky alada ýugrulandyr.
Ýörişimiz dagyň günorta eňňidine tarap ugur aldy, bu ýerde ýabany alma, armyt we beýleki miweli agaçlaryň tebigy baglyklary ýerleşýär, medeni zolakda ösýän däneli ösümlikleriň maşgalasyndan bolan ekinler, iýilýän otlar ösýär. Ösümlikleriň bu görnüşleri durnukly we hasylly ekinleriň seçgisi üçin uly gymmatlyklara eýedir. Umuman, Günorta-Günbatar Köpetdagyň jülgelerinde we derelerinde ösümlikleriň bir ýarym müňe golaý görnüşi bar, özi-de olaryň ondan bir bölegi çemesi endemiki, diňe biziň ýurdumyzda ösýän, başga hiç ýerde gabat gelmeýän ösümliklerdir.
Ýolderäniň ýokarsynda ýerleşýän depäniň günorta tarapyndan kert gaýa boýunça aşaklygyna düşýäris. Jülgäniň depesinde öz keşbine buýsanýan şekilde bürgüt ganat kakýar. Sünt we Hasar dag toplumlarynyň täsin belentlikleri iri ýyrtyjy guşuň gözelligini äşgär edýär. Bu bürgüdiň ganatlarynyň gerimi iki metrden hem geçýär.
Bu daglyk künjekde guşlaryň iki ýüz ellä golaý görnüşi gabat gelýär. Bu ýerde bürgütden başga-da depeçi, gabarasy uly bolmadyk, emma, awa ökde göwenek ýaly beýleki ýyrtyjy guşlar bar. Şeýle hem süýd emdirijileriň arasynda ýyrtyjylar — geçigaplaň hem-de göreniňden wehim salýan syrtlanlar bar. Häsiýetleri has asuda bolan beýleki jandarlar — dag goçy, oklykirpi bu ýeriniň özboluşly täsinlikleridir.
Ýörişe gatnaşýan goraghananyň ylmy bölüminiň işgärleri bu sebitiň beýleki tebigy künjekleri — Aýdere jülgesi, onda ösýän çynarlar we hoz agaçlary, ajaýyp şarlawuklaryň toplumy barada gürrüň berdiler. Meşhur Goçdemir şarlawugy hem Sumbar jülgesinde ýerleşýär.
Aý daglary jülgäniň özboluşly bezegidir. Olaryň özboluşly tegelek, gyrmyzy-melewşe ýa-da ak diýen ýaly çal reňki bolup, başga planetalardaky tebigy görnüşleri ýada salýar, onuň ady hem şundan gelip çykan bolmaly.
Sünt-Hasardag Türkmenistanyň Daşky gurşawy goramak we ýer serişdeleri baradaky döwlet komitetiniň garamagyndaky dokuz goraghananyň biridir. Goraghanalar ýurdumyzyň täsin künjekleriniň goragyny üpjün edýär, munuň özi tebigy we ösümlik dünýäsiniň özboluşlylygyny saklamak işinde möhümdir.
Ýurdumyzyň iň köne goraghanasy bolan Repetekde Garagumuň täsin çäkleri we sazak tokaýlary döwletiň goragy astyndadyr. Bathyz goraghanasy pisse tokaýlykly baýyrlary, ýabany toýnakly haýwanlaryň sürüleri hem-de Ýeroýylanduz çöketligi bilen täsindir. Hazar goraghanasy bolsa Hazar deňziniň aýlaglary hem-de guşlary bilen meşhurdyr. Köpetdag goraghanasy ýurdumyzyň iň uzyn dag ulgamynyň merkezi böleginiň ösümlik we haýwanat dünýäsiniň dürli görnüşlerini özünde jemleýär.
Köýtendag goraghanasynyň işgärleriniň yhlas bilen goraýan dinozawrlar tekizligi, täsin gowaklar we çuňňur çöketlikler uly meşhurlyga eýe boldy. Ol ýerde ýurdumyzyň iň belent dag depesi — Aýrybaba belentligi ýerleşýär, oňa “Dagyň depesine çykmak” taslamasyna gatnaşyjylar eýýäm baryp gördüler. Jeýhunyň kenaryndaky Amyderýa goraghanasynda gür tugaý tokaýlygy ýerleşýär. Ýurdumyzyň demirgazyk sebitindäki Gaplaňgyr goraghanasynyň tebigy künjekleri we haýwanat dünýäsi örän täsindir.
Türkmenistanyň merkeziniň golaýynda ýerleşýän “Bereketli Garagum” goraghanasy Türkmenistanyň Prezidentiniň başlangyjy boýunça we Kararyna laýyklykda 2013-nji ýylda döredilip, ýurdumyzyň iň ýaş goraghanasy bolup durýar. Onuň işi Merkezi Garagumuň ösümlik we haýwanat dünýäsiniň goralyp saklanylmagyna, öwrenilmegine we gaýtadan dikeldilmegine, çöllük tebigy zolaklary rejeli peýdalanmak boýunça ylmy-tejribe maslahatlaryny işläp taýýarlamaga gönükdirilendir.
Şeýlelikde, ýurdumyzyň tebigy ekologiýa ulgamlarynyň, olaryň ähli görnüşleriniň diýen ýaly döwlet tarapyndan goralýandygyny aýdyp bolýar. Goralýan çäkleriň her biriniň özboluşly ylmy barlaghana bolup durýandygy, olarda tebigatyň gymmatlyklarynyň öwrenilýändigi möhümdir.
Türkmenistan daşky gurşawy goramagyň ählumumy meselelerini çözmek boýunça dünýä bileleşiginiň tagallalaryna uly goşant goşýar. Biziň döwletimiz ählumumy ekologiýa meseleleriniň çözgüdinde gyzyklanma döredýän gymmatly tejribe toplamak bilen, Merkezi Aziýa, Hazar sebiti babatynda tebigaty goramak ulgamynda halkara başlangyçlaryny, şol sanda BMG-niň Baş Assambleýasynyň belent münberinden oňyn teklipleri öňe sürýär.


text:
28 Mart 2015 Cumartesi
Suw Damjasy Altyn Dänesi Baýramçylygyna Taýýarlyk
Wise-premýer şeýle hem ýetip gelýän "Suw damjasy-altyn dänesi" baýramçylygyna taýýarlyk görmek boýunça alnyp barylýan işler barada hasabat berdi. 2-5-nji aprelde geçirilmegi meýilleşdirilen dabaralaryň çäklerinde paýtagtymyz Aşgabatda «Suw serişdelerini tygşytly we netijeli peýdalanmagyň hem-de daşky gurşawy aýawly saklamagyň möhüm meseleleri» atly halkara suw maslahatyny geçirmek göz öňünde tutulýar. Maslahata gatnaşyjylaryň «Altyn asyr» Türkmen kölüne baryp görmekleri guralar. Mundan başga-da paýtagtymyzda Merkezi Aziýa döwletleriniň wekilleriniň gatnaşmagynda Döwletara suw hojalyk utgaşdyryjy toparynyň nobatdaky mejlisini geçirmek göz öňünde tutulýar.
Baş dabarany Aşgabat şäherinde, Garagum derýasynyň kenarynda taýýarlanan ýörite meýdançada geçirmek meýilleşdirilýär. Bu ýerde ýurdumyzyň suw hojalyk ulgamynda gazanylýan üstünlikleriň, obasenagat toplumynyň hem-de amaly-haşam sungatynyň eserleriniň sergilerini, ýurdumyzyň welaýatlarynyň folklor toparlarynyň edebi-sazly çykyşlaryny, sportuň we milli oýunlarymyzyň dürli görnüşleri boýunça ýaryşlary geçirmek şeýle hem baýramçylyk mynasybetli dabara gatnaşyjylar tarapyndan bag ekmek çäresi meýilleşdirilýär. Çäräniň çäklerinde ýurdumyzyň medeniýet we sungat ussatlarynyň baýramçylyk konsertiniň geçirilmegi meýilleşdirilýär.
Suw serişdelerini netijeli peýdalanmak Türkmenistanyň döwlet syýasatynyň esasy ugry bolup durýar. Bu syýasat ilkinji nobatda obasenagat toplumyny çalt depginler bilen ösdürmegiň, daşky gurşawy goramagyň we ilaty arassa agyz suwy bilen bökdençsiz üpjün etmegiň wezipelerini çözmek bilen baglydyr diýip, hormatly Prezidentimiz Gurbanguly Berdimuhamedow belledi. Döwlet Baştutanymyzyň nygtaýyşy ýaly, biziň ýurdumyz bu meselelerde örän işjeň orun eýeläp, degişli ugurda sebit we halkara hyzmatdaşlygyny yzygiderli giňeldýär.
Milli Liderimiz mundan beýläk-de ýurdumyzda döwrebap suw tygşytlaýjy tehnologiýalary giňden ornaşdyrmak, suw serişdelerini tygşytlamaga ýardam edýän öňdebaryjy dünýä tejribesini, innowasion ylmy-tehniki işläp düzmeleri öwrenmek we işde ulanmak meselelerine aýratyn üns bermegi talap etdi.
Hormatly Prezidentimiz "Suw damjasy-altyn dänesi" baýramçylygy mynasybetli meýilleşdirilen ähli çäreleri ýokary guramaçylyk derejesinde geçirmegi tabşyrdy.
Kaydol: Kayıt Yorumları (Atom)


text:
Habarlar 14 august 2017
Wakalaryň jümmüşinde
Türkmenistanyň Prezidenti wideoşekilli iş maslahatyny geçirdi
Döwlet Baştutanymyz ilki bilen göni aragatnaşyga Ahal welaýatynyň häkimi T.Atahallyýewi çagyrdy. Häkim häzirki döwürde welaýatda alnyp barylýan işleriň ýagdaýy, pagta ýygymyna, bugdaý ekişine guramaçylykly girişmek boýunça ýaýbaňlandyrylan giň möçberli çäreler barada hasabat berdi. Şeýle hem ol täze okuw ýylyna görülýän taýýarlyk işleri, Oba milli maksatnamasyny üstünlikli ýerine ýetirmek boýunça alnyp barylýan işler barada aýtdy. Mundan başga-da, häkim şu ýyl Ýaşulular maslahatynyň nobatdaky mejlisiniň geçiriljek ýeri bolan “Türkmeniň ak öýi” binasynda alnyp barylýan gurluşyk işleri barada habar berdi.
Medeniýet
Bürünç eýýamynyň ajaýyp gymmatlyklary çeperçilik muzeýinde görkezildi
Bu bezeg we toplumlaýyn gurnama ähmiýeti bolan serişdeler Gadymy Gündogar sungatynda deňsiz-taýsyz hasaplanylýar. Hut şonuň üçin hem olaryň tapylmagy, hakykatdan-da, ylmy açyş bolup durýar.
Sport
Geljekki olimpiaçylaryň üstünlikleri we mümkinçilikleri
Mysal üçin, Bakuwda geçirilen Yslam oýunlarynda (12-22-nji maý) onuň şägirtleri üç medala: Arslanbek Açilow (75 kg) altyn, Ýakub Meredow (56 kg) kümüş we Hursant Imankulyýew (60 kg) bürünç medala eýe boldular.
Sport
Aziýanyň çempionlarynyň hatarlary dolýar
Ildeşimiz Şamuhammet Gurbanowyň hormatyna Türkmenistanyň Döwlet senasynyň belentden ýaňlanmagy onuň uly sport ýeňşini dabaralandyrdy. Şamuhammet 60 kilogram agram derejesinde çykyş edip Watanymyza altyn medal hem-de Aziýanyň çempiony diýen belent at bilen dolanyp geldi.
Sport
GDA-nyň sport festiwalynda samboçylar üç medala mynasyp boldular
Niýazmyrat Şahmyradow 68 kilogram agram derejede çykyş edip, kümüş medala eýe bolmagy başardy. Ol Aşgabat şäheriniň sport mekdepleriniň birinde tälim alýar.
Ylym
Paýtagtyň we sebitleriň ýokary okuw mekdepleriniň käbirinde 2017-nji ýylyň giriş synaglary tamamlandy
Mugallymçylyk institutyna bir ýere alty dalaşgär geldi. Ýokarda ady agzalan beýleki ýokary okuw mekdeplerine bir ýere ikiden dört adama çenli dalaşgär boldy.


text:
BMG-nyň Ösüş maksatnamasynyň bilermenleri, türkmen parlamentarileri we pudaklar boýunça hünärmenler howanyň üýtgemegine garşy göreşiň milli meýilnamasynyň taýýarlygny ara alyp maslahatlaşdylar
Aşgabatda BMG-nyň Ösüş maksatnamasynyň ýardam bermeginde howanyň üýtgemeginiň meselesine bagyşlanan „tegelek stol“ geçirildi. Onuň mejlisinde uýgunlaşdyryş milli meýilnamasynyň taýýarlygy ara alnyp maslahatlaşyldy, ol ýylyň ahyrynda howanyň üýtgemegine garşy göreş üçin Ýörüte gaznanyň garamagyna berler.
Duşuşyga gatnaşan Daşky gurşawy goramak we ýer serişdeleri baradaky döwlet komitetiniň, Oba we suw hojalygy ministrliginiň, Mejlisiň, Türkmenistanyň Prezidentiniň ýanyndaky Hazar deňziniň meseleleri boýunça döwlet kärhanasynyň, Türkmenistanyň Ministrler Kabinetiniň ýanyndaky Gidrometeoroligiýa baradaky milli komitetiniň,Ykdysadyýet we ösüş, Maliýe ministrlikleriniň, şeýle hem ýurduň Senagatçylar we telekeçiler birleşiginiň wekilleri howanyň üýtgemegine garşy hereket boýunça çäreleri bellediler.
Mejlisiň çäklerinde halkara gaznalarynyň uýgunlaşdyryş çärelerini maliýeleşdirmeginiň ugurlary ara alnyp maslahatlaşyldy. BMG-nyň Ösüş maksatnamasynyň halkara maslahatçysy hanym Ýowel beýleki ýurtlaryň tejribesi barada gürrüň berdi. Pudaklar boýunça duşuşyklara gatnaşanlar bu mesele jähtinden öz edaralarynyň maksatlaryny hem-de wezipelerini kesgitlediler.
„Mejlisiň şeýle wekilçilikli geçirilmegi ykdysady işiň howa ýaramaz täsirini mümkingadar peseltmek boýunça umumy strategiýany işläp taýýarlamaga ýardam eder. Biz töwekgelçilikleri dolandyrmagyň we oňa seslenmegiň ugurlaryny ara alyp maslahatlaşdyk. Ýurtlaryň howanyň üýtgemegine täsirini peseltmek boýunça halkara borçlaryny bellän Pariž ylalaşygynyň çäklerinde iş alnyp barylýar. Munuň üçin ýurtlaryň ählisi pes uglerodly ykdysady ösüşiň uzak möhletleýin strategiýasyny we howanyň üýtgemegine uýgunlaşmagyň meýilnamasyny işläp taýýarlamaga borçlanýarlar“,-diýip hanym Ýowel belledi.
Mejlisiň deputaty Gülşirin Tagandurdyýewa häzirki wagtda milli parlamentiň ekologiýa howpsuzlygy, pagtaçylyk we ýer kadastry hakynda Kanunlary taýýarlaýandygyny söhbetdeşlikde nygtady.


text:
Android telefon Mikro SDini (çip) görenok. Näme edip bilerin?
Eger android telefonyňyza täze bir mikro sd (çip) goýan wagtyňyzda telefonyňyz görmeýän bolsa, ilki ýoly mikro sdini (çibi) formatlamagy maslahat berýäris. Eger Mikro SD kartyňyzy täze alan bolsaňyz, formatlamak problemasyz ediljekdir. Bu ýol problemaňyzy çözjekdir. Bu ýoly Android telefonyňyzyň üsti bilen etmegiňizi maslahat berýärin. Munuň üçin: Android telefonyňyzyň Sazlamalar (Aýarlar, Settings, Nastroýka) bölümüne giriň we menýu açylanda Storage (Depolama, хранение) diýen ýere basyň. Storage Menýusy açylanda iň aşakda Форматирование карты памяти (Hafıza kartını biçimlendirme, Format the memory card) ýazylan ýere basyň. Bu ýere Telefonyňyzyň üstü bilen baryp bilmeýän bolsaňyz, ýa-da başa barmaýan bolsa kompýuteriň üsti bilen etmäge synanşyň. Munuň üçin bolsa Mikro Sdini kompýutere baglamagyňyz gerekdir. (Çip okaýan adapterleriň kňmegi bilen baglap bilersiňiz) Baglanyňyzdan soňra beýleki Fleşkalary nähili format etýän bolsaňyz muny hem edil şonuň ýaly formatlamalydyr.
Android telefonyňyzda öň ulanyp ýören Mikro SDiňiz (çip) birden görünmän başlan içindäki maglumatlary ýitirmek islemeýän bolsaňyz etmeli işleriňizi düşündirjek.
Android Telefonlarda ulananýan Mikro SDlerde (çip) käwagt data okama ýalňyşlyklary ýüze çykýar. (Ýagny Telefon Çibimizdäki maglumatlarymyzy dogry okap bilmeýär). Käwagtlarda bolsa öň ulandygymyz çiplerimizi wagtlaýyn bir ulanman ýerde goýup, has soňra telefonymyza dakanymyzda, telefonymyz çibi görman bilýär. Munuň üçin size maslahatym, Ýaňky aýdyşym ýaly Çibiňizi kompýutere baglaň, Internetden Mugt görnüşünde rekowery ( Pozulan maglumatlary yzyna getirýän) programalardan peýdalanyp, Ýiten maglumatlaryňyzy yzyna getirip bilersiňiz. Soňra bolsa yzyna alan maglumatlaryňyzy kompýutere geçirip, Mikro sdiňiziň ýalňyşlyklaryny gidermek üçin format edip Telefonyňyza dakyň. Çibiňiz işläp başlan bolsaa problema çözülendir.
Ulanylyşy sadaja bolan SD kart rekowery programasy http://7datarecovery.com/file/7data-cr.exe 2MB
5,619 gezek okaldy


text:
Türk Dünýäsinden Habarlar
Türk dünýäsiniň tapawutly ýerlerinden bize gelip gowuşan möhüm wakalar bilen bagly habarlar
Ilkinji habarymyz Azerbaýjandan.
Nobel sylagygyna eýe bolan türk alymy Prof. Dr. Aziz Sanjar Azerbaýjanyň döwlet Ykdysadyýet uniwersitediniň talyplary bilen duşuşdy.
Sanjar Azerbaýjanyň Bilim ministrliginiň çakylgyna laýyklykda paýtagt Baku gelip Azerbaýjanyň döwlet Ykdysadyýet uniwersitediniň talyplary bilen duşuşdy we olar bilen söhbetdeş boldy.
Talyplara ýüzlenip eden çykyşynda üstünliklerini köp işläp gazanandygyny aýdan Sanjar talyplarada köp işlemeklerini, onuň bilen birlikdede şahsyýetlerini ýatdan çykarmazlyklaryny maslahat berdi.
Prof. Dr. Sanjar daşary ýurtlarda geçiren wagtlarynda hemişe köňlünde Türkiýäniň we Türk dünýäsiniň bolandygyny belläp: “Daşary ýurda gidip olaryň dilini öwrenseňizem olar size türk diýer. Şahsyýetiňiz bilen buýsanyň, hem amerikalylar hem-de iňlisler size hormat goýsyn” diýdi.
ABŞ-da guran Türk öýi barada gürrüň beren Aziz Sanjar: “Bu öýiň esasy maksady Türkiýäni we Türk dünýäsini tanatmak, okamak üçin ABŞ-na gelen türk talyplaryny ýaşaýyş ýer bilen üpjün etmek we talyplaryň ABŞ-na öwrenişmegini üpjün etmek. Nobelden gelen pulyň aglaba bölegini ol ýere iberdik” diýip habar berdi.
Azerbaýjanyň döwlet Ykdysadyýet uniwersitediniň rektory Adalet Muradowyň hem gatnaşmagynda geçen ýygnakda Aziz Sanjar talyplaryň soraglaryna jogap berdi.
Prof. Dr. Sanjar mundan başgada Baku guran saparynyň çäginde Bilim ministrligi we Azerbaýjanyň döwlet Ykdysadyýet uniwersitedi tarapyndan guralan “Uniwersitetlerde ylmy işleriň döwrebap dolanşyk nusgasy”atly maslahatda çykyş etdi.
Nobatdaky habarymyz Özbegistandan.
Anadoly habarlar gullugynyň berýän habaryna görä Özbegistan türkmen tebigy gazyny Günorta Aziýa ýurtlaryna iberilmegini öz içine alýan TOPH taslamasyna gatnaşmak üçin mümkinçilikleri gözlemäge başlady.
Habarda Özbegistanyň Türkmenistanyň tebigy gazyny Owganystanyň üsti bilen Pakistana we Hindistana daşajak TOPH tebigy gaz geçiriji turba taslamasyna gatnaşmak üçin mümükinçilikler gözleýändigi habar berildi.
Özbeknebitgazyň başlygy Alişer Sultanow Daşkentde geçirilen metbugat ýygnagynda ýurdunyň TOPH taslamasyna gatnaşmak ýa-da bu taslamanyň durmuşa geçirilmeginde operator bolmak perspektiwalaryny we mümkinçiliklerini gözlemäge başlandygyny mälim etdi.
Sultanow bu meseläniň Prezident Şawkat Mirziýoýewiň Türkmenistana guran soňky saparynda gün tertibe gelendigini ýatladyp: “Türkmenistan tarapy bize TOPH taslamasyna gatnaşmagymyzy teklip etdi. Prezident Mirziýoýew bolsa Özbeknebitgazdan bu meseläniň derňelmegini isledi” diýdi.
Hazirki wagtda Özbegistanyň ady agzalan taslama gatnaşmagy bilen baglanşykly hiç hili resmi ýüz tutmanyň bolmandygyny aýdan Sultanow ady agzalan taslamanyň ýurtda öndürilýän tebigy gazyň eksport edilýän ýollaryň artdyrylmagy üçin uly bir mümkinçilikdigini we taslamany şol sebäpli gözden geçirendiklerini habar berdi.
TOPH taslamasynyň çäginde 2015-nji ýylda başlan we Türkmenistanyň günortasyndaky Galkynyş tebigy gaz ýatagyndan Owganystan serhedine çenli bolan 214 km uzynlygyndaky tebigy gaz geçiriji turbanyň öňümizdäki ýylyň ahyrynda tamamlanmagyna garaşylýar.
Türkmenistanyň tebigy gazynyň Owganystanyň üsti bilen Pakistana we Hindistana iberilmegini öz içine alýan TOPH-yň durmuşa geçirilmegi bilen ýylda 33 milliard kub metr türkmen gazynyň eksport edilmegi meýilleşdirilýär.
Nobatda Türkiýeden gelip gowuşan habarymyz bar.
Türkiýede Erjan Köksalyň redaktorlygynda “Beýik stepiň ogly Çingiz Aýtmatow” atly bir kitap çap edildi. Kitapda 12 ýazyjynyň Aýtmatowyň eserleri, şahsy aýratynlyklary, eserlerinde öňe çykan temalar hakyndaky makalalar bar.
Kitap Erjan Köksalyň ýazan Çingiz Aýtmatowyň ömri-döredijiligi bilen başlaýar. Bahtiýar Aslan Aýtmatow bilen Hemengiweýi düşündirdi we tebigatyň dili bilen deňeşdirdi. Ýagmur Tunaly “Çingiz Aýtmatowy bilýär misiňiz?” atly makalasynda ýazyjynyň eserlerini näme üçin okamalydygynyň üstünde durup geçdi. Ülkü Eliuz Aýtmatowy eserlerindäki zenan harakterler barada ýazyp geçýär. Siýami Ýozgat Aýtmatowyň giňişleýin suratlandyrylyp geçilen atlar barada ýazýar. Turgaý Ýalanyz öz makalasynda “Ak gämi” eseriniň üsti bilen Kaka temasynyň üstünde durup geçdi. M. Fatih Kanter bolsa “Daglar agdarlanynda” we “Hemişelik nikaly” romanlaryndaky söýgi temalar barada ýazypdyr.
Kitap bulardan başgada Aýşe Ýylmaz Balkan, Sabahattin Çagyn, Imdat Awşar, Selami Akjelep, Ali Tawşanlyogly we Mustafa Uçurumyň makalalaryny öz düzüminde jemleýär.
Türk we dünýä edebiýetynyň örän mwşhur ýazyjysy bolan Aýtmatowyň üstünde giňişleýin durup geçen bu kitap ýazyjyny tanamak isleýänler üçin wajyp bir edebiýat çeşmesi häsýetindedir.
Gepleşigimizi Tatarystandan gelip gowuşan habarymyz bilen tamamlamak isleýäris.
Russiýa degişli Tatarystan Respublikasynyň paýtagty Kazan şäherinde Tükiýedäki uniwersitetleriň uçurumlary jemlenişdi.
Türkiýedäki uniwersitetlerde tapawutly ýyllarda bilim alan tatarystanly we çuwaş 30-dan gowrak uçurym 3-nji üýşmeleňini geçirdiler.
Türkiýäniň Kazandaky konsullygynda geçirilen çärä Türkiýäniň Kazan şäherindäki Baş konsuly Turhan Dilmaç we Ministrler kabinetiniň Ýanyndaky Daşary ýurtlardaky türkler we Garyndaş halklar edarasynyň resmisi Mehmet Kylyç gatnaşdy.
Bu ýerde çykyş eden Mehmet Kylyç Russiýdan Türkiýäniň uniwersitetlerini gutaran 3 müňden gowrak adamyň bardygyny, öňümizdäki ýyllarda şolar bilen işleşmek isleýändiklerini habar berdi.
Häzirki wagtda Türkiýede Türkiýäniň talyp haklary bilen bilim alýan jemi 300 russiýaly talybyň bardygyny aýdan Kylyç öz mümkinçilikleri bilen giden okwçylar hem hasaba alynanda şol sanyň 1500-e golaýdygyny belledi.
Her ýyl 100 russiýala talyp hakyny berýändiklerini aýdan Kylyç bu talyp haklaryny alýan takmynan 30 adamyň tatarystanlydygyny mälim etdi.
Çärä gatnaşanlara türk tagamlar hödür-kerem edileninden soň Türkiýäniň baýdagynyň astynda ýadygärlik surata düşüldi.


text: Türkmen şekillendiriş sungaty gadymyýetden gaýdýar. Döwürleriň, asyrlaryň geçmegi bilen şekillendiriş sungaty hem kämilleşip şu günki derejesine ýetdi. Türkmen nakgaşlary dürli döwürlerde pasyllara görä birnäçe eserleri döredipdirler. Öz gezeginde türkmen şekillendiriş sungaty edebiýat bilen baglanşykda gelýär. Her bir paslyň özüne mahsus gözelligi, reňk öwüşgünleri bolýar. Şeýle gözelligi döredip ony halka ýetirýän hem şekillendiriş sungatynyň wekilleridir. Pasyllaryň arasynda güýz pasly has-da tapawutlanýar. Sebäbi ýapraklar saralyp, ýetişen miweler ýygnalyp ýylyň jemi jemlenýär. Güýz paslynyň gözelligini şekillendiriş sungatynyň wekilleri bilen birlikde ýazyjy şahyrlarymyzam hem öz eserlerinde wasp edýärler. Güýz paslyny ýatlanyňda Türkmenistanyň halk ýazyjysy Gurbannazar Ezizowyň goşgulary ýadyňa düşýär. Şahyr “Güýz” atly goşgusynda şeýle belleýär: Ýene güýz. Güýz bolsa saralýar ýaprak. Ýaprak saralanda durlanýar pikir. Ýatlaýan geçeni önküden köpräk, Hem diýýän: «Onatlyk, Hudaýa sükür!» Ýylyň-ýylyna tirkeşip gelýän dört paslyň her haýsysynyň özüne mahsus ajaýyp gözelligi bar. Pasyllaryň arasynda güýz pasly bereketli aýlaryň biridir. Ekin meýdanlarynda miweler ýetişýär, baglaryň şahalaryna görk beren ýaşyl ýapraklar saralyp ýere düşýär. Ol sarylyk ýöne bir sary bolman, eýsem, owadan, ýumşak hem agras sarydyr. Ol sarylykda ähli pasyllaryň reňki bar. Güýz pasly sungat adamlarynyň ýüreklerine ylham berýän pasyldyr. Güýz paslynyň gelmegi bilen talyplar güýzki tejribelige çykýarlar. Olar paýtagtymyzyň gözel ýerlerinde birnäçe eserleri döredýärler. Her bir güliň ysy deň bolmaýşy ýaly pasyllar hem özüniň gözelligi bilen aklyňy haýrana goýýar, ýürekleri joşdurýan. Şahyrlar goşgy ýazýar, sazandalar saz çalýar, bagşylar aýdym aýdýar, şekillendiriş sungatynyň ussatlary bolsa tebigatyň gaýtalanmajak reňk sazlaşykly gözelligini kagyzdyr kendiriň ýüzünde şekillendirýärler. Ynha bu gün hem Türkmenistanyň Döwlet çeperçilik akademiýasynyň Sergiler jaýynda talyp ýaşlarymyzyň “Güýz pasly” atly temalaýyn sergisi açyldy. Bu sergide türkmen tebigatyny wasp edýän 200-den gowrak nakgaş we grafika eserleri görkezildi. Güýzüň gelmegi tebigatyň hakyky häsiýeti özüniň reňk baýlygy ýagny daş töweregiň dürli reňkler bilen şöhle saçmagy bilen döredijilik adamsyny joşdurýar. Eserlerde paýtagtymyzyň gözel ýerleri, tebigatyň dag etekleri, sähralyklary, baglaryň saralan ýapraklary arassa asmanyň astyndaky tebigatyň beýany mähirli duýgular arkaly suratkeşler bilen sazlaşykly dünýäde görmek bolýar. Bu serginiň esasy maksady ýaş talyplaryň çekýän suratlarynda täze gözýetimleriniň açylmagyna, iş tejribeleriniň has-da ussatlaşmagyna döredijilik dünýäsiniň kämilleşmegine öz täsirini ýetirip, tomaşaçylarda türkmen tebigatyny suratlandyrmaga höwesi döredýär. Sergide akademiýamyzyň talyp ýaşlarynyň Ruslan Abdullaýewiň “Manyş”, “Bagyr obasy”, Baýram Mämiýewiň “Gurtly köl”, Aly Sytdykowyň “Peýzaž”, Perhat Töräýewiň “Güýz peýzažy” diýip atlandyrlan eserleri görmek bolýar. Ýaş suratkeşleriniň döreden peýzažlary Türkmenistanyň gözelligine göz ýetirmäge, Watanymyza bolan söýgüsini güýçlendirmäge we bizi gurşap alýan hakykatynda täze gözýetimlerini açmaga ýardam berýär. Döwletgeldi Gutlyýew, Türkmenistanyň Döwlet çeperçilik akademiýasynyň talyby


text:
Türkmenistanyň prezidenti Gurbanguly Berdimuhamedow egindeşlerini iş başarmazlykda aýyplap, käýinç, berk käýinç we soňky duýduryş bermek, wezipeden boşatmak haýbatyny atmak çärelerini dowam etdirýär. Ol anna güni geçiren hökümet maslahatynda wise-premýer Dädebaý Amangeldiýewe berk käýinç yglan edip, wezipeden boşatmak haýbatyny atdy.
D.Amangeldiýewiň tankytlanmagy ýurduň regionlarynda, hususan-da Daşoguz welaýatynda aşa sowuk howada elektrik üpjünçiliginiň kesilmegi barada Azatlyk radiosynyň efire beren gepleşikleriniň, çap eden maglumatlarynyň yz ýanyna gabat geldi. Mysal üçin, Azatlyk radiosy 1-nji fewralda Daşoguz welaýatynyň Görogly etrabynda üç sagatlap toguň kesilendigini habar berdi.
“Elektrik togy etrap merkezinde hem ýok, şäheriň hiç ýerinde yşyk ýanmaýar, ýörite köçelere aýlanyp gördüm, swetoforlar işlemeýär” diýip, Azatlygyň Görogly etrabyndaky çeşmesi 31-nji ýanwarda iberen maglumatynda aýtdy.
Azatlygyň ýanwaryň aýagynda çap eden başga bir habarynda bolsa, boldumsazly ýaşaýjy gijelerine -20 gradusa ýetýän howada ozalam kadaly işlemeýän, gaz we elektrik üpjünçiligi ulgamlarynyň gaty peselendigini, soňky üç günüň dowamynda elektrik togunyň azyndan 20 gezek kesilendigini habar berdi.
“Adamlar indi öýlerinde odun ýakyp ýylynjak bolýarlar” diýip, boldumsazly ýaşaýjy Azatlyk bilen söhbetdeşlikde belledi.
Emma Amangeldiýewe berlen käýinjiň Daşoguzdaky ýagdaý bilen baglydygy göni aýdylmaýar.
Prezident Berdimuhamedow ýanwaryň aýagynda goranmak ministri Ýaýlym Berdiýewe käýinç beren bolsa, şondan birnäçe gün öň üç wise-premýerini täzeledi; olaryň arasyndamedeniýete we metbugata gözegçilik edýän Annageldi Garajaýew hem bardy we biraz öň oňa "işde goýebren kemçilikleri üçin" käýinç we soňky duýduryş berlipdi. Şondan soň Garajaýew prezidente türkmen mediasyny “dünýä derejesinde kämilleşdirmegi" hem wada berdi.
Şeýle-de prezident ýanwar aýynyň aýagynda “Türkmenhimiýa” döwlet konserniniň başlygyna käýinç berdi we bu käýinçler köplenç “wezipe borçlarynyň talabalaýyk ýerine ýetirilmezligi, gözegçiligiň gowşadylandygy üçin” diýlip düşündirilýär.
D.Amangeldiýew mejlisde 2018-nji ýylyň ýanwar aýynda gurluşyk, energetika we jemagat hojalygy toplumynda ýerine ýetirilen işleriň netijeleri barada hasabat bereninden soň, prezident oňa geçen mejlislerde elektroenergetika gulluklaryny gyş möwsümine taýýarlamak boýunça birnäçe tabşyryk berendigini, gurluşyk işleri geçirilende tehniki howpsuzlyk düzgünleriniň berjaý edilişine gözegçiligi güýçlendirmegi tabşyrandygyny ýatlatdy.
“Ýanwar aýynda elektroenergiýanyň öçürilen halatlary boldy, gurluşyk desgalarynda tehniki howpsuzlyk düzgünleri birnäçe gezek bozuldy” diýip, TDH prezidentiň sözlerini sitirleýär.
Şunuň bilen balylykda, döwlet baştutany wise-premýere ýurduň ähli elektrik stansiýasynda "düýpli barlaglaryň" geçirilmegini tabşyrdy. Şeýle-de, bu ýagdaý gaýtalansa, prezident ony ony eýeleýän wezipesinden boşatjakdygyny duýdurdy.
Emma muňa garamazdan, ýerli synçylar, şol sanda hukuk goraýjy Farid Tuhbatullin ýurduň regionlarynda gaz, elektrik, suw üpjünçiligi ulgamlarynda soňky ýigrimi ýylda köp problemanyň toplanandygyny, energiýa geçirijileriniň sowet ýyllaryndan bäri hiç bir bejeriş görmedik ýerleriniň hem az däldigini aýdýarlar.
Şeýle-de synçylar soňky on ýylda, prezident Berdimuhamedowyň karary bilen, döwlet serişdeleriniň esasan Aşgabatda we "Awaza" dynç alyş zolagynda gurulýan gymmatbaha desgalara harçlanýandygyny, regionlar, etrap we oba ýerleri üçin ýeterlik serişde goýberilmeýändigini belleýärler.


text:
Kompýuter grafikasy
Kompýuterde grafika iki topara bölünýär: 2D – tekiz şekiller 3D – giňişikde ýerleşýän göwrümli şekiller
Kompýuterde ýasalan 2D suratlaryň 2 sany görnüşi bar: Raster – piksel diýilýän nokatlardan durýan surat. Wektor – geometriki şekillerden (çyzyk, töwerek, dörtburçluk we ş. m.) durýan surat. Bezýe egri atly egri çyzyklardan ýasalýar.
Raster suratlaryň ustünde dürli sazlamalary we effektleri amala aşyryp bolýar: Reňkini we ýagtylygyny üýtgetmek Tutýan ýerini kiçeltmek Kesmek-pozmak we birleşdirmek Montaž etmek Surada dürli effektleri goşmak
Raster suratlary her-hili edip sazlamak we montaž etmek üçin iň güýçli programma bu Adobe Photoshop. Başga meňzeş programmalar: Corel Draw, Photo Paint, Fireworks, Free Hand we Paint (iň ýönekeýi, her Windows kompýuterde bar).
Raster suratlary hakyky durmuşdan alnan çylşyrymly suratlar üçin ulanmak amatly. Meselem: fotosuratlar. Rasteriň ýetmezçilikleri: köp ýer tutýar (diskde) surat ulaldylanda onuň hili peselýär
Wektor suratlary ýönekeý şekiller, çyzgylar, shemalar, bezeg-nagyş suratlar üçin ulanmak amatly. Meselem: enjamlaryň ýa-da jaýlaryň çyzgylary, kartalar, emblema, upakowka, çagalar üçin surat. Wektoryň gowy taraplary: surat ulaldylanda onuň hili üýtgemeýär eger surat ýönekeý bolsa, ol örän az ýer tutýar wektor çyzgylary çekmek ýeňil suradyň aýry böleklerini we ölçeglerini özgertmek ýeňil
Wektor suratlary ýasamak üçin iň meşgur programma bu CorelDraw. Onuň bilen hem ýönekeý suratlary hem tehniki çyzgylary ýasamak amatly. Inženerçilikde ulanylýan tehniki çyzgylary ýasamak üçin köp ulanylýan standart programma bu AutoCAD. Jaýlary, kartalary, shemalary we maşynlary çyzmak üçin giň ulanylýan programmadyr.
Wektoryň ýetmezçlikleri: Surat çylşyrymly bolsa, wektor has köp ýer tutup başlaýar Wektor suratlary köp ýerlerde (programmalarda) ulanyp bolanok
Suratlaryň kompýuterde ulanylýan dürli görnüşleri - electron formatlary bar. Iň meşgur formatlar şular: Raster formatlar JPEG – iň giň ýaýran format, sebäbi örän az ýer tutýar, ýöne suradyň hilini gowy saklaýar. GIF – giň ýaýran format, az ýer tutýar, suradyň hili ortaça, animasiýa (gymyldaýan şekilleri) edip bolýar, Internetde köp ulanylýar. Az reňk görkezip bilýär. PNG - azrak ýer tutýar, suradyň hili kän ýitenok. Internet üçin niýetlenen. BMP – köpräk ýer tutýar, suradyň hili ýitenok. Ýönekeý şekiller (simwol, ikonka) üçin giň ulanylýar.
Wektor formatlar WMF — Windows Meta File, ähli kompýuterde ulanylyp bilýar SVG – az ýer tutýar, başga wektor formatlara garaňda giň ýaýran
Raster hem wektor bilelikde alýan formatlar TIFF – giň ýaýran format, köp ýer tutýar, emma suradyň hili ýitenok. Uzak wagtlap surady saklamak üçin ulanylýar. Köp reňkleri görkezip bilýär. Neşirýat üçin ulanmaga amatly. SWF – giň ýaýran format, az ýer tutýar, owadan interaktiw animasiýa edip bolýan format PSD – montaž we çyzgy edip bolýan format, diňe CorelDraw programmada ulanylýar CDR - montaž edip bolýan format, diňe Photoshop programmada ulanylýar DXF – AutoCAD programmanyň formaty, inženerçilik çyzuw üçin giňden ulanylýar. PDF – tekst bilen grafika garyşyk dokumentler üçin giňden ulanylýar. Çap etmäge ýeňil format.
3D şekilleri ýasamak üçin iň giň ulanylýan programmalar - 3ds MAX we Alias Maya. Olar öz içine hem 3D hem 2D grafikany hem jemleýärler. Animasiýa edip bolýar. Shrek ýaly multfilmler, kino speseffektler we klipleriň kä-bir bölekleri şol programmalaryň kömegi bilen ýasalýar. Tehnikada we ylymda modelirlemek işleri üçin hem giňden ulanylýar.
Resolution ýa-da “razreşeniýe” – suradyň ýa-da ekranyň bir inch (2,5 sm) uly ýere sygýan nokatlaryň (pikselleriň) sany – ppi (pixels per inch gysgaça). Razreşeniýe näçe ýokary bolsa şonça-da kompýuterde görkezilýäň şekiliň dürslügi, aýdynlygy, jikme-jikligi artýar.
Monitoryň razreşeniýesi - kompýuteriň ekranynda sygýan iň ýokary piksel sany. Adatça monitoryň iň ýokary razreşeniýesi saýlananok-da ol pesräk edip alynýar. Meselem: monitoryň iň ýokary razreşeniýesi1280x1024 bolsa, alynýar 800x600 – pes kompýuterlerler üçin (PentiumII) ýa-da 1024x768 ortaça kompýuterler üçin (Pentium III, IV). Professionallar, ýagny, dizaýnerler has ýokary razreşeniýeleri ulanýarlar. Ekranyň razreşeniýesi ulaldykça suradyň hili gowylanýar, emma suradyň aýry düzüji bölekleriň ululygy kiçelýär.
Eger surat juda uly razreşeniýe bilen alynsa, onuň tutýan ýeri ulalýar we ony işlemek agyr bolýar.
Surat skanerden we printerden geçirilende ppi ýerine oňa meňzeş bolan dpi (2,5 sm kagyzda nokat sany) görkezjisi ulanylýar. Suratlaryň şu dpi we ppi ululyklary köp ulanylýar: 72 we 96 – Internet üçin, ekran üçin we ýönekeý suratlary çap etmek üçin 144, 200 – orta we ýokary hilli şekilleri ýasamak üçin we suratlary pes hilli printer bilen çap etmek üçin 300, 600– örän ýokary hilli şekilleri görkezmek üçin we lazer printerde çap etmek üçin. 1200 – foto çap etmek üçin.
Razreşeniýe diňe ppi (2,5 sm-de piksel sany) bilen däl, suradyň jemi piksel sany - MEGAPIKSEL ululugy bilen hem aňladylyp bilýär: Megapiksel (MP)– bu million piksel, ýagny monitoryň ýa-da suradyň öz içine jemleýän nokat sany. Fotokameralar üçin megapiksel - kameranyň surat alýan sensorlaryň sany - bu esasy görkezjidir. Eger kamera "3.1 megapixel" bolsa, onda onuň 2048 × 1536 = 3,145,728 sensory bar diýmek Kameraň MP juda ýokary edilip goýulmaly däl, ýogsa foto juda köp ýer tutar, hiliň artyşy bolsa kän bildirmez. 3 MP – adaty öý foto üçin gowy 5 MP biraz ulurak foto üçin 7 MP we ýokary – uly stendler we plakatlar üçin
Suratlar reňk model görkezijisine görä iki esasy topara bölünýäler: RGB – gyzyl, ýaşýl, gök – 3 sany reňklerden gurulýar. Ekran, Internet we öý printerler üçin gowy ýaraýar. CYMK – mawy, sary, gyzyl, gara – 4 sany reňklerden gurulýar. Ýokary hilli neşirýat üçin gerek bolýar.
Suradyň reňkiniň baýlygy her pisele düşýän bit bilen häsiýetlenýär: 1 bit, 21 = 2 reňk (ak we gara) 8 bit, 28 = 256 reňk 2 bit, 22 = 4 reňk 16 bpp, 216 = 65,536 reňk ("Highcolor" ) 3 bit, 23 = 8 reňk ... 24 bit, 224 ≈ 16.7 million reňk ("Truecolor")
Öý üçin monitoryň 16 bit reňk (Highcolor) ýeterlidir. Has ýokary bit (32 bit çenli) reňkler köp adamlaryň gözeri üçin tapawut bildirmeýärler, olar diňe neşirýat we professional dizaýn üçin gerek.
LINKLER:
Kompyuter barada dusunje http://tk.wikipedia.org/wiki/Kompyuter_barada_dusunje
INFORMATIKA http://tk.wikipedia.org/wiki/Category:Informatika
Kompỳuter ulanmak http://tk.wikipedia.org/wiki/Komp%E1%BB%B3uter_ulanmak
WIDEO http://tk.wikipedia.org/wiki/Komp%C3%BDuter_wideo


text:
Myşsa almak üçin barlanylan we subut edilen 4 usul
Siz hem agramyňyzy artdyrmaga howlukýarsyňyzmy? Eger şeýle bolsa öz meýilnamaňyza şu üýtgeşmeleri giriziň.
Türgenleşik zallarynda köp wagt talap etmeýän bu ýönekeý tilsimler bilen türgenleşiň; zähmeti has köprak, emma netijesi örän uludyr.
1) Ters piramida
Ähli piramidalar ýeňil agramly/köp gezekden almaklyk bilen başlaýar we agyr agramly/az gezekden almaklyga geçýär. Şeýlelikde, ilkinji setde 15 gezek, ikinji setde 12 we ş.m. Ters piramidalar bolsa haçan-da myşsalar az ýadanda agyr agramly/az gezekden alnyp başlanýar we has ýeňil/iň köp gezek almaklyk arkaly tamamlanýar. Agraltmak diýmek ösüş diýmekdir.
2) Mejbury alyş
Berlen setdäki gezekleriň sanyny siziň öz fiziki güýjüňiziň alyp biljeginden hem artyk almak üçin ýanyňyzda ýoldaş bolmalydyr. Ol size ahyrky gezeklerde çala ýarda bermeli. Şeýle etmek arkaly siz öz myşsalaryňyzy öwrenişdirersiňiz we alyp bolmajak agyrlyklary almak üçin has güýçlendirersiňiz. Her türgenleşikde bir ýa-da iki mejbury alyş setlerini almaga çalşyň. Bu tilsim haçan-da ýanyňyzda ýoldaş bar wagty has ýeňildir.
3) Dropset
Dropsetler agramlary dessine azaltmaga mümkinçilik döredýän maşyn enjamlarynda has täsirlidir. Maşkyň ahyrky setinde alyp bolmajak derejä ýetilende haýal etmän agramy 20-30% azaldyň we ýeňil agram bilen ýadaýançaňyz dowam ediň. Iki set alyň, soňra bes ediň.
4) Dynç al - dur
Siz ýoldaşsyz we agramy azaltmazdan ýadaýançaňyz türgenleşersiňiz. Haçan-da iň soňunda başarman goýan halatyňyzda 10-dan 20 sekunt aralygy dynç alyp, ýene-de ýadançaňyz dowam ediň.
Source: mensfitnessmagazine


text:
Gazak prezidenti Nursultan Nazarbaýew Birleşen Ştatlaryň döwlet sekretary Reks Tillerson bilen duşuşyp, iki ýurduň arasynda has ýakyn hyzmatdaşlyklaryň bolmagyny umyt edýändigini aýtdy.
Nazarbaýew Tillerson bilen, 21-nji maýda Saud Arabystanynyň Riad şäherinde ABŞ-nyň prezidenti Donald Trampyň gatnaşmagynda geçirilen musulman ýurtlarynyň sammitiniň çaginde duşuşdy.
Gazak prezidentiniň edarasynyň maglumatyna görä, Nazarbaýew “Gazagystan bilen Birleşen Ştatlaryň arasyndaky özara gatnaşygyň hil taýdan täze ösüş derejesine ýetmegine umyt baglaýandygyny beýan etdi”.
Energiýa baý Gazagystanyň Russiýa bilen ýakyn gatnaşyklary bar. Ýöne şol bir wagtda, Astana günbatar ýurtlary we beýleki döwletler bilen bir hatarda goňşusy Hytaý bilen hem gatnaşyklary dikeltmäge synanyşýar.


text:
02.05.2018. Hormatly Prezidentimiz Gurbanguly Berdimuhamedowyň gatnaşmagynda Hazaryň türkmen kenarynda täze Halkara deňiz porty dabaraly ýagdaýda ulanmaga berildi.
Bu iri möçberli düzümleýin taslama Merkezi Aziýa we Hazar deňzi sebitiniň ähli ýurtlary üçin, hakykatdan-da, strategik ähmiýete eýedir, onuň amala aşyrylmagy biziň döwletlerimizi hyzmatdaşlygyň täze tapgyryna çykarar, olaryň ykdysady gatnaşyklaryň halkara ulgamyna işjeň goşulyşmagyna, üstaşyr gatnawlaryň möhüm merkezi hökmünde Türkmenistanyň ornunyň pugtalanmagyna ýardam eder.
Hut taryhyň özi hyzmatdaşlygy ösdürmekde biziň üstümize belent jogapkärçiligi ýükleýär, ol diňe bir biziň ýurtlarymyzyň halklaryna peýda getirmek bilen çäklenmän, tutuş Ýewraziýa giňişliginde durnukly ösüşe, howpsuzlyga we abadançylyga ýardam eder diýip, köp asyrlar mundan ozal bolşy ýaly, ýene-de bu gadymy ýoluň ýüregi Türkmenistan bolan Beýik Ýüpek ýoluny gaýtadan dikeltmek başlangyjy bilen çykyş eden türkmen Lideri belleýär.
Häzirki wagtda ýurdumyz geografik taýdan amatly ýerleşmegi hem-de hormatly Prezidentimiz Gurbanguly Berdimuhamedowyň oňyn daşary syýasaty netijesinde sebitiň örän möhüm ulag merkezine, iri halkara logistika çatrygyna öwrülýär. Milli Liderimiz daşary ýurtlar bilen gatnaşyklar boýunça möhüm teklipleri öňe sürdi hem-de olary iş ýüzünde durmuşa geçirmekde yzygiderli işleri alyp barýar.


text:
Bütindünýä banky 2017-2018-nji ýyllarda Merkezi Aziýada ykdysady ösüşe garaşýar.
2017-nji ýylyň birinji ýarymynda Ýewropa we Merkezi Aziýa regionlarynda ösüş dowam etdi we esasan çyg malyň eksportynyň we haryt importynyň hasabyna boldy. Region nebitiň bahasynyň ýokarlanmagyndan, global maliýe şertleriniň durnuklanmagyndan, ýewro giňişlikdäki ösüşden we regionyň uly ýurtlarynyň goldaw syýasatyndan bähbit tapdy” diýlip, Bütindünýä bankynyň “Global ykdysady perspektiwalary” atly hasabatynda bellenýär.
Hasabata görä, Türkmenistanyň 2017-nji ýylda 6.3 we 6.5% derejesinde ösüş görkezjegi çak edilýär.
Bütindünýä bankynyň şu ýylyň başynda çap eden ýyllyk hasabatynda Türkmenistanyň garaşylýan ösüş derejesi 6.5% derejesinde kesgitlenipdi.


text:
Türkmenistanda elektroenergetika pudagynyň kuwwatlyklary artdyrylýar
Hormatly Prezidentimiz Gurbanguly Berdimuhamedow 29-njy noýabrda Mary welaýatynda Türkmenistanyň serhedinden Owganystanyň Turgundy şäherine çenli täze demir ýoluň gurluşygyna badalga berilmegi mynasybetli dabarada çygyş etmek bilen, demir hem-de gara ýollarynyň gurluşygy bilen birwagtda,elektrik geçirijileriň hem çekilýändigini belledi. Biziň ýurdumyz döredilen goşmaça kuwwatlyklary hem hasaba almak bilen Owganystana iberilýän elektrik energiýasynyň möçberlerini birnäçe esse artdyrmak bilen çäklenmän, Türkmenistan –Özbegistan-Täjigistan-Owganystan-Pakistan taslamasynyň çäklerinde ony eksport etmek boýunça täze meýilnamalaryň durmuşa geçirilmegi ugrunda işleri alyp barýar.
Milli Liderimiziň aýratyn üns bermegi netijesinde ýurdumyzyň elektrik energetikasy hem halk hojalygynyň beýleki pudaklary ýaly düýpli döwrebaplaşdyrylýar, önümçilik we durmuş ulgamynyň ösüşiniň, ykdysady galkynyşyň ygtybarly binýady döredilýär.
Ýokary we has ýokary güýjenmelerde işleýän häzirkizaman elektrik stansiýalarynyň işe girizilmegi bilen, aýry-aýry kuwwatlyklaryň, tutuş türkmen energiýa ulgamynyň işlemeginiň has amatly kadalaryny kesgitlemäge hem-de önümçilige ornaşdyrmaga mümkinçilik peýda boldy.
Elektroenergetika pudagynda ýakyn geljekde durmuşa geçirilmegi meýilleşdirilen düzümleýin taslamalary ýokary depginlerde ilerletmek boýunça hormatly Prezidentimiz Gurbanguly Berdimuhamedowyň öňde goýan wezipesini durmuşa geçirmek bilen şu günler Marynyň döwlet elektrik stansiýasynyň çäginde utgaşykly usulda işleýän kuwwaty 1574 megowata deň bolan täze elektrik stansiýasynyň gurluşygy ýokary depginlarde alnyp barylýar. Onuň düzümine 4 gaz turbinasy, 4 galyndyny gaýtadan işleýän enjam, 2 bug turbinasy girýär. Şu ýyl türkmen energetikasynyň bu iri kärhanasynda iki gaz turbinasy gurnalar, olaryň her biriniň kuwwaty 263,5 megowata deňdir. Häzirki wagtda elektrik stansiýanyň ilkinji nobatdakysyny işe girizmek boýunça taýýarlyk işleri geçirilýär.
Mundan başga-da, Daşoguz döwlet elektrik stansiýasyny, Ahal welaýatyndaky gazturbina elektrik stansiýasyny utgaşykly iş tertibine geçirmek boýunça çäreler işlenip taýýarlanylýar, sebäbi ornaşdyrylýan öňdebaryjy tehnologiýa elektrik energiýasy önümçiliginde tebigy gazyň her ýyl sarp edilýän möçberleriniň tygşytlanmagy üçin şertleri üpjün eder we daşky gurşawa taşlanýan zyýanly galyndylaryň mukdaryny azaltmaga mümkinçilik berer. Marynyň döwlet elektrik stansiýasynda 500 kBt açyk paýlaýjy enjamyň durky täzelenildi.
Bu Konsepsiýanyň çäklerinde soňky birnäçe ýylyň dowamynda eýýäm meýilleşdirilen gazturbina stansiýalarynyň 14-sinden 6-sy ulanmaga berildi. Pudagyň hünärmenleri 2020-nji ýyla çenli ýurdumyzyň çäklerinde umumy kuwwaty 3854 megawata deň bolan täze energetika desgalaryny işe girizmegi göz öňünde tutýarlar. Şeýlelikde, şol döwre çenli Türkmenistanda elektrik energiýasynyň önümçiliginiň çak edilýän derejesi 26 milliard 380 million kilowat sagada ýetiriler, daşary ýurtlara iberilýän elektrik energiýasynyň möçberi bolsa birnäçe esse artar.
Geçen ýyl Lebap welaýatynda dünýä ölçeglerine laýyk gelýän täze, kuwwaty 254 megawata deň bolan gazturbina elektrik stansiýasynyň işe girizilendigini mysal getirmek bolar, ol bir gije-gündizde 6 million kilowat sagada golaý elektrik energiýasyny öndürýär, bu welaýatda sarp edilýän elektrik energiýasynyň möçberinden köpdür, munuň özi onuň galan bölegini Türkmenistanyň umumy energiýa ulgamyna goşmaga hem-de Owganystana iberilýän elektrik eneergiýasynyň möçberini artdyrmaga mümkinçilik berýär.
Häzirki wagtda Lebap welaýatynyň energiýa üpjünçiligini gowulandyrmak hem-de milli Liderimiz Gurbanguly Berdimuhamedowyň türkmen elektrik energiýasynyň daşary ýurtlara iberilýän möçberlerini artdyrmak boýunça beren tabşyryklaryny ýerine ýetirmek maksady bilen welaýatyň günortasynda 500 kWt güýjenmeli kiçi stansiýa eýýäm hereket edýär. 220 kWt güýjenmeli “Watan” we “Farap” kiçi stansiýalaryň durky täzelenildi. Marynyň döwlet elektrik stansiýasynyň 500 kW açyk paýlaýjy desgasyndan Lebap welaýatynyň günorta tarapyndaky kiçi stansiýa çenli 500 kW güýjenmeli howa elektrik geçiriji ulgamynyň gurluşygy tamamlandy, ondan Owganystan Yslam Respublikasynyň serhedine çenli şonuň ýaly howa elektrik geçirijisi çekildi.
28-29-njy noýabrda türkmen paýtagtynda geçirilen Halkara Energetika Hartiýasynyň Konferensiýasynyň 28-nji mejlisi ählumumy energetika howpsuzlygyny üpjün etmegiň meseleleri boýunça gepleşiklere täze ýol açdy, mejlis ýurdumyzyň bu gurama başlyklyk etmeginiň çäklerinde guraldy.
Dünýäniň ähli yklymlarynyň 52 döwletinden, iri halkara we sebit guramalarynyň, energetika kompaniýalarynyň wekilleriniň gatnaşmagynda geçirilen bu forumyň jemleri boýunça strategiki orta möhletli resminama hökmündeHalkara Energetika Hartiýasynyň Aşgabat Jarnamasy kabul edildi, onda Türkmenistanyň bu gurama başlyklyk etmeginiň netijelerine hem ýolary baha berildi.
Forumyň üstünlikli geçirilmegi hem-de onda kabul edilen möhüm çözgütler hormatly Prezidentimiz Gurbanguly Berdimuhamedow tarapyndan bu ulgamda alnyp barylýan syýasatyň netijeli hem öňden görüjilikli häsiýete eýedigini ýene bir gezek tassyklady.Milli Liderimiz energetika ulgamda hyzmatdaşlygyň ХХI asyrda dünýä ösüşiniň durnuklylygyny hem-de okgunlylygyny kesgitleýän şertleriň biri bolup durýandygyny nygtaýar. Halkara energetika hyzmatdaşlygyny giňeltmegiň mümkinçilikleri, energetika giňişliginiň häzirkizaman keşbiniň döredilmeginiň esasy ýörelgeleri, onuň howpsuzlygy we durnuklylygy – bularyň ählisi köp babatda uzakmöhletleýin geljek üçin ählumumy ösüşiň umumy ugruny kesgitleýär.
Häzirkizaman ýagdaýlary nukdaýnazaryndan energiýa serişdeleriniň önümçilik ulgamyny, şeýle hem olaryň iberilmegini we ahyrky sarp edilişini öz gerimine alýan ählumumy we bitewi energetika howpsuzlygynyň üpjün edilmegi şu günüň möhüm wezipesi bolup durýar. Hormatly Prezidentimiz Gurbanguly Berdimuhamedow tarapyndan energiýa serişdeleriniň dünýä bazarlaryna iberilmeginiň ygtybarlylygynyň hem-de goraglylygynyň kepillikleri hakyndaky başlangyçlarynyň esasynda hut şeýle toplumlaýyn çemeleşme bardyr, bu başlangyçlar dünýäde barha giň düşünilmegine eýe bolýar. Muňa “Energiýa serişdeleriniň ygtybarly we durnukly üstaşyr geçirilmegi we dürnukly ösüşiň hem-de halkara hyzmatdaşlygynyň üpjün edilmeginde onuň orny” atly Rezolýusiýalaryň BMG-niň Baş Assambleýasy tarapyndan iki gezek kabul edilmş,egi hem şaýatlyk edýär.
Ýewropada howpsuzlyk we hyzmatdaşlyk guramasynyň Baş sekretary Toms Gremingeriň Halkara Energetika Hartiýasynyň Konferensiýasynyň Aşgabatda geçirilen mejlisiniň barşynda belleýşi ýaly, Türkmenistanyň häzirki wagtda sebitiň döwletlerini energiýa serişdeleri bilen durnukly üpjün etmek wezipelerini çözmekde, degişlilikde olaryň energetika howpsuzlygyny pugtalandyrmakda möhüm orun eýeleýär. Ýurdumyzyň Bitaraplyk derejesi syýasy gepleşikleriň ilerledilmegine, parahatçylygyň we durnuklylygyň pugtalandyrylmagyna ýardam berýär.


text:
Owanystanyň gapma-garşylykly wise-prezidenti Abdul Raşid Dostum ýurtdan çykyp, Türkiýä gitdi diýip, resmiler aýtdylar.
Dostumuň metbugat geňeşçisi Ýasin Hamoş 19-njy maýda Azat Ýewropa/Azatlyk radiosyna Dostumyň Türkiýä saglyk ýagdaýlary sebäpli gidendigini aýtdy.
Biraz soň, owgan parlamentiniň agzasy we Dostumyň Janbiş partiýasynyň sözçüsi Raşid Ahmad Taýani Aýna TW-sine Dostumuň Türkiýä uçandygyny, emma medisina bejergisini alyp, yzyna geljekdigini aýtdy.
Dostumyň saglyk meselesi barada hiç bir detal elýeterli däl. Bu habar Dostumyň adamlarynyň geçen ýyl onuň bir syýasy bäsdeşini alyp gaçyp, zorlandyklary barada ýaýran we çözülmedik aýyplamlaryň arasynda çykdy.
Bu aýyplamalar ýurt içinde we daşynda Dostumyň derňelmegi we jogapkärçilige çekilmegi baradaky çagyryşlara alyp geldi. Taýany sosial ulgamlarda Dostumyň bu aýyplamalar bilen bagly bosgunlyga gidýändigi barada edilýän gürrüňleri ret etdi.


text:
Iň täzeler
- Türkmenistanyň Prezidenti Azerbaýjan Respublikasynyň Prezidentini gaýtadan saýlanmagy bilen gutlady
- Gasemi: Saudylar Sionistleriň ýanynda Ortagündogarda jenaýatyň simwolyna dönendirler
- Kamalwwandi:ýadro ylalaşygyň bozulmagy halkara köpçüligine urgy mysalyndadyr
- Eýranyň ýadro işlerine Braziliýa goldaw berýär
- Eýran bilen Orsýetiň parlament hyzmatdaşlyklary barada bir ylalaşyga gol goýuldy
- Ruhani:ýadro ylalaşygyň bozulmagy bilen ygraryndan dänen taraplar puşman boljakdyrlar
- Aşgabada Aziýa futbol konfederasiýasynyň wekiliýeti bardy
- Minskde GDA-nyň Daşary işler ministrleriniň geňeşiniň mejlisi geçirildi
- Hytaý bilen Orsýet ýadro ylalaşygyny bozmak dogrusyndaky Amerikanyň hereketini ýazgardylar
- Brujerdi: ýadro ylalaşygyndan peýdalanyp bilýän mahalyna çenli Eýran ýadro ylalaşygyndan çykmaz
Sungatçylar bilen
Thursday, 05 March 2015 13:05
Bagşy Gara Ownuk Gürgen Radiosynda
Wednesday, 28 May 2014 18:50
Halypa bagşy Rahym Hywaly studioda
Wednesday, 05 March 2014 17:22
Bagşy Hajygeldi Paň studioda boldy
Sunday, 26 January 2014 22:56
Aýdymçy Jelil Sakgar radioda
Tuesday, 15 January 2013 03:13
Bagşy Ahmet Keşwad bilen aýdym-sazly söhbet
Thursday, 25 October 2012 03:14
Bagşy Arazmuhammed Şirmädli 2-nji bölüm
Thursday, 25 October 2012 02:21
Bagşy Arazmuhammed Şirmädli 1-nji bölüm
Thursday, 18 October 2012 02:49
Bagşy Guly Gulyzadeh 2-nji bölüm
2012-nji ýylyň 16-njy oktýabrynda, bagşy Guly Gulyzadeh, radionyň myhmany boldy.
Thursday, 18 October 2012 02:40
Bagşy Guly Gulyzadeh 1-nji bölüm
2012-nji ýylyň 16-njy oktýabrynda, bagşy Guly Gulyzadeh, radionyň myhmany boldy.
Sunday, 14 October 2012 22:29